Normă tehnică pentru proiectarea, executarea și exploatarea stațiilor de distribuție gaz petrolier lichefiat la autovehicule NTGPL – 2015

Capitolul I. Obiect şi domeniu de aplicare
Art. 1 - Obiectul prezentei norme tehnice îl constituie proiectarea, executarea, punerea în funcţiune, exploatarea, dezafectarea şi postutilizarea staţiilor de distribuţie a gazelor petroliere lichefiate, denumite în continuare GPL pentru autovehicule.

Art. 2 - (1) Prevederile prezentei norme tehnice se aplică la:

a) proiectarea, executarea, punerea în funcţiune, exploatarea şi dezafectarea staţiilor de distribuţie GPL la autovehicule;
b) modernizarea, dezvoltarea şi modificarea staţiilor de distribuţie GPL la autovehicule existente.
(2) Echiparea, dotarea, regulile şi măsurile de protecţie, siguranţă şi igiena muncii, de apărare împotriva incendiilor, precum şi de protecţie a mediului, sunt obligatorii atât la staţiile de distribuţie GPL noi, cât şi la cele existente.

(3) Prezenta normă se aplică pentru orice staţie de distribuţie GPL, indiferent de titularul dreptului de proprietate.

Art. 3 – (1) Prezenta normă tehnică nu se aplică:

a) sistemelor pentru conversia carburantului, instalate pe toate tipurile de autovehicule sau pe ambarcaţiunile de agrement;
b) sistemului recipient sub presiune transportabil: autocisternă, semiremorcă, cisterne CF;
c) sistemelor care depozitează şi distribuie GPL de tip mic vrac în instalaţiile consumatoare de uz casnic sau industrial;
d) sistemelor care utilizează alte tipuri de carburanţi pentru conversia autovehiculelor, precum gaz natural lichefiat - GNL, gaz natural comprimat pentru vehicule - GNCV;
e) staţiilor şi sistemelor de îmbuteliere a buteliilor portabile.
(2) De la staţiile de distribuţie GPL la autovehicule nu se încarcă butelii de aragaz şi niciun alt tip de recipient, cu excepţia celor omologate pentru autovehicule.

Art. 4 - Proiectarea, executarea, punerea în funcţiune, exploatarea şi dezafectarea staţiilor de distribuţie GPL la autovehicule se realizează cu respectarea cerinţelor din Codul tehnic al GPL aprobat prin Decizia ANRE nr. 968/2006, publicat Monitorul Oficial al României nr. 744 din 31.08.2006, Partea I şi din Regulamentul (UE) nr. 305/2011 al Parlamentului European şi al Consiliului din 9 martie 2011 astfel încât acestea să corespundă cerinţelor fundametale:
a) rezistenţă mecanică şi stabilitate;

b) securitate la incendiu;

c) igienă, sănătate şi mediu înconjurător;

d) siguranţă şi accesibilitate în exploatare;

e) protecţia împotriva zgomotului;

f) economia de energie şi izolare termică;

g) utilizarea sustenabilă a resurselor naturale.
Capitolul II. Termeni, definiţii şi legislaţie
Art. 5 – Termenii, expresiile şi abrevierile utilizate în prezenta normă tehnică sunt definiţi în legislaţia incidentă, precum şi în Anexa nr. 1.

Art. 6 – Lista cuprinzând legislaţia, normele, prescripţiile tehnice, standardele care se recomandă sau se consideră că pot fi relevante prezentei norme tehnice se regăsesc în Anexa nr. 2.

Capitolul III. Staţii de distribuţie GPL la autovehicule
Art. 7 – Distribuţia GPL la autovehicule se realizează prin staţii:

a) independente, când sunt amenajate în incinte distincte, destinate exclusiv pentru comercializarea carburanţilor de tip autogaz;
b) mixte, când în incintă sunt instalaţii pentru comercializarea carburanţilor de tipul benzinelor, motorinelor şi autogazului.
Art. 8 - Staţiile de distribuţie GPL la autovehicule se proiectează pentru utilizarea ca fluid de lucru a gazului petrolier lichefiat, a cărui compoziţie este în conformitate cu standardul SR EN 589+A1:2012. 
Art. 9 - Sistemul de distribuţie GPL poate fi:

a) instalaţie monobloc montată suprateran - tip SKID;
b) instalaţie cu depozit cu unul sau mai multe recipiente amplasate suprateran şi distribuitor montat separat;
c) instalaţie cu depozit cu unul sau mai multe recipiente amplasate subteran sau tumulat şi distribuitor montat separat.
Art. 10 - O staţie de distribuţie GPL la autovehicule de tip independentă, poate avea în componenţă:

a) sistemul de distribuţie GPL la autovehicule;
b) construcţie anexă cu încăperi pentru birouri, anexe marfă, spaţii tehnice, spaţii de comercializare produse alimentare sau nealimentare, grup sanitar şi instalaţiile aferente;
c) amenajări specifice în incintă - drumuri de acces şi circulaţie, spaţii de parcare;
d) puncte de desfacere a buteliilor cu GPL la consumatori, în conformitate cu NP 018.
Art. 11 - O staţie de distribuţie carburanţi mixtă are în componenţă, după caz :

a) sistemul de distribuţie GPL la autovehicule;
b) construcţii şi amenajări specifice unei benzinării, conform normelor tehnice specifice;
c) puncte de desfacere a buteliilor cu GPL la consumatori, în conformitate cu NP 018.
Capitolul IV. Sisteme de distribuţie GPL la autovehicule
Art. 12 - (1) Sistemul de distribuţie GPL la autovehicule, tip SKID, este proiectat şi realizat integral de producător, fiind livrat pentru a fi montat pe poziţie şi pus în funcţiune de beneficiar şi are în componenţă:

a) unul sau mai multe recipiente sub presiune, supraterane, cilindrice orizontale, cu capacitate totală cumulată de maxim 13 mc, echipate cu aparatură de indicare, măsură şi control a parametrilor, racord pentru alimentare şi armături de siguranţă;

b) o pompă de transfer pentru faza lichidă, cu aspiraţie din recipient/recipiente;

c) un distribuitor pentru alimentarea autovehiculelor, cu unul sau două furtunuri echipate cu sisteme de cuplare etanşă la gura de alimentare a vehiculului;

d) trasee de conducte pentru faza lichidă şi gazoasă şi armăturile aferente: supape diferenţiale, termice, unic sens, ventile de izolare manuale şi automate, etc.;
e) tablou electric propriu pentru alimentarea consumatorilor, respectiv motorul pompei de transfer şi distribuitorul;

f) sistem pneumatic pentru acţionare de la distanţă;

g) sistem de închidere rapidă cu acţionare de la distanţă, buton de urgenţă, care să întrerupă alimentarea cu energie a consumatorilor şi să izoleze traseele de fază lichidă şi, după caz, gazoasă;

h) cadru metalic pe care sunt amplasate recipientul/recipientele, utilajele şi echipamentele.

(2) Recipientul/recipientele, pompa de transfer şi distribuitorul sunt fixate pe un cadru metalic, SKID-ul fiind livrat şi garantat de producător, fără ca la instalare să se efectueze lucrări de asamblare şi de montaj utilaje şi echipamente.

(3) Sistemele de distribuţie GPL cu instalaţie monobloc tip SKID se pot monta în staţii independente sau în staţii mixte.

(4) În staţiile mixte se admite montarea unei singure instalaţii monobloc tip SKID, care are în componenţă un singur rezervor.

(5) Schema tehnologică a unei instalaţii de distribuţie GPL la autovehicule, monobloc, tip SKID, este prezentată în Anexa nr. 3.

Art. 13 - (1) Sistemul de distribuţie GPL la autovehicule cu recipiente montate suprateran şi distribuitor separat are în componenţă:

a) unul sau mai multe recipiente supraterane, cilindrice orizontale, montate în paralel într-o incintă, echipate cu aparatură de indicare, măsură şi control a parametrilor, racord de alimentare şi armături de siguranţă, cu capacitate individuală sau totală de maxim 13 mc, denumit în continuare depozit de GPL;

b) o pompa de transfer fază lichidă cu aspiraţie din recipient/recipiente;

c) colectoare pe faza lichidă şi faza vapori;

d) un distribuitor pentru alimentarea autovehiculelor, cu unul sau două furtunuri echipate cu sisteme de cuplare etanşă la gura de alimentare a vehiculului;

e) trasee de conducte pentru faza lichidă şi gazoasă şi armăturile aferente: supape diferenţiale, termice, unic sens, ventile de izolare manuale şi automate, etc.;

f) tablou electric propriu pentru alimentarea consumatorilor, respectiv motorul pompei de transfer şi distribuitorul;

g) sistem pneumatic pentru acţionare de la distanţă;

h) sistem de închidere rapidă cu acţionare de la distanţă, buton de urgenţă, care să întrerupă alimentarea cu energie a consumatorilor şi să izoleze traseele de fază lichidă şi, după caz, gazoasă.

(2) Sistemul de distribuţie cu depozit de GPL şi distribuitor montat separat se poate amplasa atât în staţii independente, cât şi în staţii mixte, distribuitorul putând fi montat pe un peron independent sau pe un peron comun cu pompele de distribuţie a carburanţilor de tipul benzinelor, motorinelor, cu condiţia respectării distanţelor de siguranţă şi în funcţie de zonarea mediilor cu pericol de explozie specifice.

(3) În staţiile mixte se admite montarea unui sistem de distribuţie GPL la autovehicule cu un singur recipient montat suprateran.

Art. 14 - (1) Sistemul de distribuţie GPL la autovehicule cu recipiente montate subteran sau tumulat şi distribuitor separat are în componenţă:

a) unul sau mai multe recipiente sub presiune, cilindrice orizontale, montate subteran sau tumulat într-o incintă bine delimitată, echipate cu armături de siguranţă, aparatură de indicare, măsură şi control a parametrilor cu transmiterea datelor la calculator, racord pentru alimentare, cu capacitate totală cumulată de maxim 30 mc, denumit în continuare depozit de GPL;

b) o pompă de transfer GPL, de tip centrifugal, volumetrică sau submersibilă;

c) colectoare pe faza lichidă şi faza vapori;

d) un distribuitor pentru alimentarea autovehiculelor, cu unul sau două furtunuri echipate cu sisteme de cuplare etanşă la gura de alimentare a vehiculului;

e) trasee de conducte pentru faza lichidă şi gazoasă şi armăturile aferente: supape diferenţiale, termice, unic sens, ventile de izolare manuale şi automate, etc.;

f) tablou electric propriu pentru alimentarea consumatorilor, respectiv motorul pompei de transfer şi distribuitorul;

g) sistem pneumatic/electropneumatic pentru acţionare de la distanţă;

h) sistem de închidere rapidă cu acţionare de la distanţă, buton de urgenţă, care să întrerupă alimentarea cu energie a consumatorilor şi să izoleze traseele de fază lichidă şi, după caz, gazoasă;

i) sistem de control şi de siguranţă a operării.


(2) Sistemele de distribuţie cu recipiente subterane sau tumulate şi distribuitor separat se pot monta atât în staţii independente, cât şi în staţii mixte, distribuitorul putând fi montat pe un peron independent sau pe un peron comun cu pompele de distribuţie a carburanţilor de tipul benzinelor, motorinelor, cu condiţia respectării distanţelor de siguranţă şi în funcţie de zonarea mediilor cu pericol de explozie specifice, conform prezentei norme tehnice.

Art. 15 - La exploatarea staţiilor de distribuţie GPL la autovehicule trebuie să se asigure, prin instalaţiile tehnologice, echipamentele si dotările impuse, următoarele:

a) depozitarea şi distribuţia autogazului în deplină siguranţă;

b) menţinerea caracteristicilor fizico-chimice ale fluidului de lucru, asigurându-se că nu există posibilitatea contaminării cu alte tipuri de produse, combustibili;

c) acoperirea riscurilor;

d) exploatarea în condiţii de siguranţă din punct de vedere al protecţiei muncii şi al apărării împotriva incendiilor;

e) un grad redus de poluare a mediului înconjurător;

f) sănătatea, protecţia şi integritatea utilizatorilor.

Art. 16 - Utilajele, echipamentele şi sistemele din dotarea staţiilor de distribuţie GPL trebuie proiectate, executate şi verificate în conformitate cu cerinţele Codului Tehnic al GPL şi adecvate pentru funcţionare la presiunea şi temperatura specifice GPL, furnizorii fiind obligaţi să pună la dispoziţia beneficiarului caracteristicile tehnice ale instalaţiei însoţite de omologările, certificările, declaraţiile de conformitate şi agrementele potrivit cerinţelor legislaţiei naţionale şi europeane.

Secţiunea 1 - Componentele sistemelor de distribuţie GPL pentru autovehicule
Art. 17 - Recipientele pentru depozitarea GPL pentru autovehicule se instalează după cum urmează:

a) suprateran, pe fundaţii individuale sau pe o structură metalică, la sistemele monobloc tip SKID, în cazul recipientului/recipientelor sub presiune cilindrice orizontale;

b) subteran sau tumulat, pe fundaţii individuale, direct în pământ sau în cuve betonate şi acoperite cu pământ, în cazul recipientului/recipientelor sub presiune, de tip orizontal.

Art. 18 - Recipientul/recipientele sub presiune instalate suprateran care intră în compunerea sistemelor monobloc tip SKID de distribuţie a GPL pentru autovehicule au capacitatea totală cumulată maximă de depozitare de 13 mc volum apă.

Art. 19 - Recipientul/recipientele sub presiune instalate suprateran, care intră în compunerea sistemelor de distribuţie a GPL pentru autovehicule cu recipiente supraterane şi distribuitor montat separat, au capacitatea totală cumulată maximă de depozitare de 13 mc volum apă.

Art. 20 - Recipientul/recipientele sub presiune instalate subteran sau tumulat care intră în compunerea sistemelor de distribuţie a GPL pentru autovehicule cu recipiente subterane sau tumulate şi distribuitor montat separat, au capacitatea totală cumulată maximă de depozitare de 30 mc volum apă.

Art. 21 - La alegerea soluţiei privind realizarea depozitului de GPL, proiectantul trebuie să ţină cont de:

a) solicitarea beneficiarului privind tipul şi capacitatea recipientelor, pompelor de transfer şi a altor echipamente;

b) dimensiunile şi caracteristicile terenului pe care urmează a fi amplasat;

c) distanţele de siguranţă minime obligatorii faţă de obiectele din incintă şi respectiv faţă de construcţiile sau amenajările vecine;

d) cerinţele din Codul Tehnic al GPL.

Art. 22 - Traseele de conducte între recipiente şi distribuitor trebuie să fie subterane, cât mai scurte şi directe, cu panta spre recipient.

Art. 23 - Recipientele sub presiune, împreună cu accesoriile de siguranţă şi accesoriile sub presiune, trebuie să îndeplinească cerinţele de proiectare, fabricare, încercare, marcare, etichetare şi să fie executate din materialele stipulate în Anexa nr. 1 din Hotărârea Guvernului nr. 584/2004, cu modificările şi completările ulterioare, în Codul Tehnic al GPL şi în Prescripţiile Tehnice ISCIR – PT C4, C6 şi C8.

Art. 24 – La proiectarea staţiilor de distribuţie GPL se aleg doar recipientele ce au fost proiectate pentru fluidul de lucru utilizat şi sunt certificate pentru acesta.
Art. 25 – La proiectarea staţiilor de distribuţie GPL cu recipiente subterane sau tumulate se utilizează doar recipiente prevăzute cu gură de vizitare, cu DN de minim 500 mm.

Art. 26 - Volumul maxim admis de GPL depozitat în recipiente supraterane este de 80% din capacitate, în volum apă, iar în recipiente subterane sau tumulate de 85% din capacitate.

Art. 27 - La proiectarea staţiilor de distribuţie GPL pentru autovehicule se aleg doar recipiente ce au dotarea minimă conform tabelului 1.

Tabelul 1. Echiparea recipientelor sub presiune pentru depozitarea GPL
	Funcţia
	Cerinţa

	Evacuare/golire fază lichidă
	O

	Indicaţia sau controlul nivelului maxim de umplere
	O

	Racord pentru umplere
	O

	Ieşirea fazei gazoase
	F

	Returul fazei gazoase
	O

	Returul fazei lichide
	O

	Indicatorul de temperatură
	F

	Indicatorul de presiune
	O

	Indicatorul nivelului de lichid
	O

	Accesorii de securitate pentru protecţia la suprapresiune
	O

	Legături echipotenţiale şi de punere la pământ
	O



Notă: O=obligatoriu; F=facultativ; 

Art. 28 - Pentru protecţia de suprapresiune a recipientelor amplasate suprateran se folosesc supape de siguranţă dimensionate corespunzător.
Art. 29 - Pentru recipientele montate subteran sau tumulat se practică şi alte variante pentru limitarea presiunii în recipient:

a) acoperirea recipientului cu pământ cu grosimea mai mare de 0,5 m;

b) echiparea recipientului cu două sisteme independente de protecţie contra supraumplerii, unul automat şi unul pentru nivel maxim de umplere;

c) echiparea recipientului cu două sisteme de control a suprapresiunii, presostate care întrerup funcţionarea pe conducta de intrare/retur a fazelor lichidă şi gazoasă.

Art. 30 - La alegerea materialelor celorlalte componente ale sistemelor de depozitare şi distribuţie a GPL la autovehicule trebuie să se ţină seama de condiţiile specifice de lucru, de solicitările suplimentare şi accidentale, iar componentele sistemului să fie însoţite de declaraţii de conformitate şi să poarte marcaje CE.

Art. 31 – Recipientele supraterane se protejează împotriva radiaţiilor solare cu vopsea albă având proprietăţi reflectorizante.
Art. 32 – În zona mediană a recipientelor supraterane se aplică o dungă portocalie cu lăţimea de 200 mm, pe care se inscripţionează cu alb „GAZE PETROLIERE LICHEFIATE”. 
Art. 33 - Fiecare recipient trebuie să aibă aplicată, la loc vizibil, placa de timbru care conţine datele de identificare, certificare şi parametrii de lucru specificaţi în Hotărârea Guvernului nr. 584/2004, cu modificările şi completările ulterioare, şi în PT ISCIR C4 şi C8.

Art. 34 - (1) Pentru staţiile de distribuţie GPL cu mai multe recipiente se recomandă alegerea de recipiente cu volum egal, similare constructiv şi poziţionarea simetrică a acestora.

(2) Distanţa dintre rezervoarele supraterane trebuie să fie de minim de 1 m. 

Art. 35 - Recipientul/recipientele sub presiune montate suprateran, subteran sau tumulat, care intră în compunerea sistemelor de distribuţie a GPL la autovehicule cu distribuitor separat, se amplasează în incinte împrejmuite, marcate cu etichete de pericol, însoţite de frazele de risc şi securitate.

Art. 36 - Depozitele de GPL supraterane se împrejmuiesc cu gard din plasă metalică, cu înălţimea de 2,00 m, amplasat la distanţa de minimum 1,00 m faţă de recipiente, prevăzut cu poartă asigurată împotriva accesului persoanelor neautorizate.

Art. 37 - Spaţiile de acces la depozitele de GPL subterane se împrejmuiesc cu gard din plasă metalică, cu înălţimea de 2,00 m, amplasat la distanţa de minimum 1,00 m faţă de gura de vizitare, prevăzut cu poartă asigurată împotriva accesului persoanelor neautorizate.

Art. 38 - Zona din interiorul împrejmuirii cu gard şi din jurul acestuia, pe o distanţă de 3 m, trebuie curăţată de vegetaţie uscată, ferită de gunoaie şi materiale ori substanţe combustibile.

Secţiunea 2 - Pompa de transfer

Art. 39 - Pompa de transfer poate fi centrifugă, rotativă, cu coloana instalată submersibil sau la exterior, şi are rolul de a alimenta cu GPL distribuitorul.

Art. 40 - Pompa de transfer trebuie proiectată şi realizată în conformitate cu cerinţele esenţiale ale Hotărârii Guvernului nr. 1029/2008, cu modificările şi completările ulterioare.

Art. 41 - Pompa de transfer este antrenată de un motor electric executat în construcţie Ex adecvată GPL şi corespunzătoare prevederilor Hotărârii Guvernului nr. 752/2004, cu modificările şi completările ulterioare, Hotărârii Guvernului nr. 57/2015 şi Hotărârii Guvernului nr. 457/2003 republicată, cu modificările şi completările ulterioare, precum şi ale Legii privind securitatea generala a produselor nr. 245/2004 republicată.
Art. 42 - Pompele de transfer trebuie alese astfel încât să ţină seama de condiţiile specifice de lucru, să poarte marcaje CE, să fie însoţite de certificări şi declaraţii de conformitate care să ateste îndeplinirea cerinţelor esenţiale de compatibilitate. 

Art. 43 - Acţionarea şi comanda pompei de transfer se asigură prin automatizarea distribuitorului de GPL.

Art. 44 – (1) Scoaterea tensiunii de alimentare a pompei de transfer şi oprirea de urgenţă se face de la butoanele de urgenţă amplasate la cel mult 7,5 m faţă de distribuitorul GPL şi în afara oricărei zone Ex. 

(2) Locul de amplasare al butonului de urgenţă trebuie marcat cu indicatoare de securitate.

Secţiunea 3 - Distribuitorul de GPL pentru autovehicule
Art. 45 - Distribuitorul de GPL pentru autovehicule este un sistem de debitare compus dintr-un degazor, un debitmetru volumetric, un sistem de înregistrare şi vizualizare a cantităţii distribuite, prevăzut cu memorie mecanică şi electronică, şi un sistem intern de conducte şi armături specifice.

Art. 46 - Distribuitoarele se clasifică:

a) după tipul carburantului distribuit :

i. simple, numai pentru GPL;

ii. multiprodus, cu furtunuri pentru mai multe tipuri de benzine şi/sau motorine şi pentru GPL, cu livrare la autovehicule mici şi medii;

b) după numărul posturilor:

i. cu un singur furtun pentru GPL;

ii. cu două furtunuri pentru GPL;

iii. cu mai multe furtunuri pentru diferite tipuri de benzine, motorine şi pentru GPL;

c) după debitul de livrare:

i. cu debit normal, între 40-50 litri/ minut;

ii. cu debit mărit, peste 50 litri/ minut;
d) după poziţionarea furtunurilor:

i. pe o parte;

ii. pe ambele părţi.

Art. 47 - Distribuitoarele trebuie să asigure livrarea produselor către clienţi în condiţii de siguranţă.

Art. 48 - (1) Distribuitoarele se echipează cu sistem local de afişare, mecanic sau electronic, care indică preţul/litru, cantitatea livrată şi contravaloarea cantităţii de carburant vândut.

(2) Este obligatoriu ca distribuitoarele din staţiile de distribuţie GPL să fie echipate cu sisteme de transmitere la distanţă a datelor înregistrate, la sistemul managerial al staţiei.

Art. 49 - Distribuţia se realizează printr-un tub flexibil/furtun, prevăzut cu sistem cu cuplare etanş, pistol, la gura de alimentare a recipientului din echiparea autovehiculului.

Art. 50 - Furtunul trebuie să îndeplinească dimensiunile şi cerinţele de încercare la presiune prevăzute în standardul SR EN 13760:2004, fiind adecvat pentru utilizare la GPL, antistatizat, cu lungime minimă de 4,0 m.

Art. 51 - Furtunul trebuie asigurat împotriva smulgerii cu o supapă de blocare care întrerupe brusc distribuţia GPL, închizând traseele, fără ca sistemul să fie afectat.

Art. 52 - Degazorul trebuie prevăzut cu conductă de retur fază gazoasă, cu descărcare în recipientul de depozitare.

Art. 53 - Debitmetrul volumetric trebuie verificat, autorizat şi sigilat de autoritatea metrologică naţională - Biroul Român de Metrologie Legală, în conformitate cu prevederile legale.

Art. 54 - Distribuitoarele trebuie să poarte marcaje CE, să fie însoţite de certificări şi declaraţii de conformitate care să ateste îndeplinirea cerinţelor esenţiale de compatibilitate electromagnetică prevăzute în Hotărârea Guvernului nr. 57/2015, cerinţele de electrosecuritate conform Hotărârii Guvernului nr. 457/2003, republicată, cu modificările şi completările ulterioare şi cerinţele privind echipamentele şi sistemele de protecţie utilizate în atmosfera potenţial explozivă prevăzute în Hotărârea Guvernului nr. 752/2004 cu modificările ulterioare.

Art. 55 - Distribuitoarele multiprodus trebuie realizate în construcţie Ex specifică fiecărui tip de fluid, protecţia Ex fiind obligatorie inclusiv pentru calculator şi iluminatul de la afişajul electronic.

Art. 56 - Locaşul pistoalelor de la distribuitoarele multiprodus se vopseşte în culorile caracteristice pentru tipul de benzine, motorine şi autogaz livrate şi se inscripţionează cu denumirea carburantului respectiv, în vederea identificării rapide de către clienţi, conform prevederilor legale.

Art. 57 - Lăţimea minimă de siguranţă între două peroane pe care sunt amplasate pompe de distribuţie a carburanţilor trebuie să asigure:

a) accesul simultan a două autovehicule la pompele multiprodus cu furtunuri pe ambele părţi;

b) accesul unui autovehicul la pompele simple sau la cele cu livrare pe o singură parte, fiind interzis a se alimenta pe aceeaşi parte autovehiculele.

Art. 58 - Distribuitoarele se amplasează la distanţa de minimum 80 cm faţă de stâlpii de susţinere a copertinelor.

Secţiunea 4 - Sistemul de conducte tehnologice

Art. 59 - Sistemul de conducte tehnologice cuprinde:

a) conductă colectoare fază lichidă, pentru depozitele cu mai mult de un recipient;

b) conductă fază lichidă, aferentă aspiraţiei pompei de transfer;

c) conductă fază lichidă, aferentă refulării pompei de transfer spre distributor;

d) conductă fază lichidă în exces, care descarcă diferenţial surplusul în recipientul de depozitare;

e) conducta colectoare, fază gazoasă, de la degazorul distribuitorului spre recipient.
Art. 60 - Pe conducta pentru faza lichidă, aferentă aspiraţiei pompei de transfer, se asigură:

a) un robinet de siguranţă cu rol de izolare a recipientului;

b) un robinet automat acţionat de la distanţă, pneumatic/electropneumatic,, pentru închidere/deschidere, pentru admisia fazei lichide în aspiraţia pompei de transfer;
c) o supapă de exces de debit, montată între robinetul manual şi robinetul cu comandă de la distanţă; supapa de exces de debit se poate monta şi în interiorul recipientului de depozitare, direct pe racordul de golire;

d) un filtru cu sită din plasă metalică cu posibilitatea de curăţare periodică.

Art. 61 - (1) Conducta fază lichidă aferentă refulării pompei de transfer spre distributor trebuie prevăzută cu robinet de izolare, respectiv cu o ramificaţie de descărcare a excesului de GPL prin intermediul unei supape diferenţiale.

(2) Se utilizează o armătură de by-pass a supapei diferenţiale.

(3) Pe conducta de retur, înainte de  intrarea în recipient, se prevede un robinet de izolare/închidere manual.

Art. 62 - Conducta colectoare fază gazoasă, de la degazorul distribuitorului în recipient, se echipează cu un robinet de închidere/izolare.

Art. 63 - Conductele trebuie asigurate prin mijloace de sprijinire, rigidizare, ancorare, aliniere sau pretensionare.

Art. 64 - Pe traseele prevăzute cu două robinete de închidere se montează supape de descărcare pentru preluarea dilatării termice a GPL, în perioadele călduroase.

Art. 65 - Traseele de conducte se realizază numai folosind ţevi din materiale care sunt certificate şi corespund caracteristicilor fluidelor de tip GPL, în conformitate cu cerinţele Codului Tehnic al GPL.

Art. 66 - Materialele de etanşare la îmbinarea prin flanşe a conductelor sau robinetelor trebuie să fie compatibile cu GPL, să aibă documente pentru certificarea calităţii, să poarte marcaje CE sau, după caz, să aibă certificate de atestare tehnică a calităţii.

Secţiunea 5 - Tabloul electric

Art. 67 - Tabloul electric pentru comanda acţionării pompei de transfer la SKID-uri se amplasează:

a) în imediata vecinătate a distribuitorului, pe cadrul metalic, şi trebuie executat în construcţie Ex, conform cerinţelor esenţiale ale Hotărârii Guvernului nr. 752/2004 cu modificările ulterioare şi NP 099-04;

b) în/pe clădirea anexă staţiei de distribuţie, caz în care se poate realiza în construcţie normală, cu condiţia să fie în afara zonelor Ex şi să respecte gradul de protecţie minim impus conform normativului pentru proiectarea, execuţia şi exploatarea instalaţiilor electrice aferente clădirilor, indicativ I7/2011.

Art. 68 - Butonul de urgenţă care înterupe alimentarea cu energie electrică nu trebuie să fie montat pe tabloul electric al instalaţiei de distribuţie GPL tip SKID. 
Art. 69 - Tabloul electric pentru sistemele cu recipiente separate de distribuitor se montează în/pe cabina staţiei.

Art. 70 - Tabloul electric se prevede cu lămpi/LED-uri cu culori diferite pentru semnalizarea optică a funcţionării sau a opririi pompei de transfer.

Secţiunea 6 - Cadrul metalic/suportul pentru susţinerea echipamentelor

Art. 71 - La sistemul  de distribuţie GPL, monobloc, tip SKID, cadrul metalic trebuie să asigure stabilitatea, rezistenţa şi rezistenţa la deformare în ceea ce priveşte sarcinile la care este supus, atât în condiţii normale de exploatare cât şi în cazul producerii unui seism.

Art. 72 - Execuţia cadrului trebuie să conţină o construcţie metalică, cu scară de acces la toate armăturile/robinetele, amplasate pe generatoarea superioară a recipientului de depozitare.

Art. 73 - Cadrul metalic trebuie prevăzut cu cleme sudate, suficiente pentru legarea la pământ a echipamentului sistemului.

Secţiunea 7 - Fundaţii

Art. 74 - Fundaţiile de aşezare a cadrului metalic din componenţa instalaţiei monobloc se realizează conform normativului NP 112-2014, înălţimea minimă peste cota terenului fiind de 30 cm.

Art. 75 - Fundaţiile la sistemele cu depozit de GPL şi distribuitor la distanţă trebuie să fie în concordanţă cu sarcinile la care sunt supuse, să fie proiectate conform prevederilor normativelor NP 112-2014 şi NP 074-2014.

Art. 76 - Recipientele GPL subterane sau tumulate se pot monta pe suporţi de fundaţie direct în gropi special amenajate, cu nisip cu grosimea de cel puţin 30 cm pe toată înfăşurătoarea suprafeţei exterioare a recipientului sau în cuva betonată, direct pe un pat de nisip a cărei grosime pe toată suprafaţa de aşezare să nu fie mai mică de 30 cm.

Art. 77 - La sistemele de fundaţie în cuva betonată se prevede un sistem de monitorizare, la adâncime, a eventualelor scăpări de GPL.

Art. 78 - Se acordă o atenţie specială tasării nisipului şi prevenirii flotabilităţii pentru asigurarea stabilităţii recipientului în funcţionare.
Secţiunea 8 - Sisteme de control şi de siguranţă în operare

Art. 79 - La sistemele de distribuţie GPL cu recipiente subterane sau tumulate şi distribuitor montat separat operarea trebuie să fie controlată de un circuit electric cu indicarea manevrei în calculatorul staţiei.

Art. 80 - Panoul principal de control se prevede cu un comutator principal de operare, indicatoare luminoase pentru fiecare mod de operare, sistem de acţionare a pompei de transfer, semnalizări de nivel minim şi maxim, sistem de alarmă optic şi acustic şi cu echipament de control.

Art. 81 - Pentru închiderea rapidă în caz de urgenţă se prevede un buton de acţionare a ventilelor de la distanţă.

Art. 82 - Acţionarea comutatorului principal de operare trebuie să asigure punerea sub tensiune doar a circuitelor electrice strict necesare realizării traseului, fără a fi posibilă distribuţia GPL la autovehicule.

Capitolul V. Cabina staţiei de distribuţie GPL pentru autovehicule
Art. 83 - Cabina staţiei este o construcţie destinată activităţilor gestionarului, care înglobează obligatoriu încăperea pentru biroul gestionarului, grupul social pentru personal şi, după caz, diverse spaţii tehnice aferente.

Art. 84 - Cabina staţiei poate îngloba şi alte încăperi destinate comercializării de piese auto, lubrifianţi, produse alimentare sau nealimentare, spaţii de alimentaţie publică, birouri, vestiare, grupuri sanitare pentru clienţi, etc.
Art. 85 - Proiectarea şi realizarea construcţiei cabinei trebuie să îndeplinească cerinţele reglementărilor tehnice privind securitatea la incendiu a construcţiilor, precum şi cele de necesitate şi funcţionalitate.
Art. 86 - Construcţia cabinei staţiei se recomandă să aibă regim de înălţime parter.

Art. 87 - Se admite realizarea construcţiei cabinei cu regim de înălţime parter şi etaj, cu condiţia respectării cerinţelor de securitate la incendiu pentru această destinaţie.

Art. 88 - Cabina staţiei se realizează cu structură de rezistenţă din materiale de construcţie cu clasa de reacţie la foc A1 sau A2 – s1d0.

Art. 89 – Clasele de performanţă la foc ale închiderilor perimetrale şi ale elementelor de construcţie de compartimentare interioară dintre încăperile cu diferite destinaţii ale cabinei staţiei se determină conform cerinţelor prevederilor reglementărilor tehnice în vigoare.
Capitolul VI. Construcţii anexe şi auxiliare
Art. 90 - În staţiile de distribuţie GPL independente se pot amenaja construcţii anexe şi auxiliare, după caz.
Art. 91 - Construcţiile anexe şi auxiliare din incinta staţiei de distribuţie GPL se proiectează, se realizează şi se amplasează cu respectarea normelor privind securitatea la incendiu a construcţiilor.

Art. 92 - Elementele structurii de rezistenţă şi pereţii exteriori aferenţi construcţiilor anexe supraterane şi construcţiilor/spaţiilor auxiliare se realizează din materiale de construcţie cu clasa de reacţie la foc A1 sau A2 – s1d0.

Art. 93 - Celelalte elemente ale construcţiilor/spaţiilor anexe şi auxiliare se realizează potrivit cerinţelor reglementărilor tehnice referitoare la securitatea la incendiu a construcţiilor.

Art. 94 - Finisajele construcţiilor anexe se realizează din materiale încadrate în clasa de reacţie la foc A1, A2, B sau C cu picături arzânde d0 sau d1.

Art. 95 - Semnalistica specifică staţiilor de distribuţie GPL şi panourile de reclamă montate pe construcţiile anexe şi auxiliare  sau independent se realizează din materiale incombustibile ori încadrate în clasa de reacţie la foc la A2, B sau C fară picături arzânde d0. 
Capitolul VII. Organizarea staţiilor de distribuţie GPL

Art. 96 - Organizarea staţiilor de distribuţie GPL urmăreşte dispunerea distinctă a activităţilor în funcţie de riscul de incendiu şi explozie, asigurându-se funcţionarea în siguranţă.

Art. 97 - Incinta unei staţii de distribuţie GPL se organizează astfel încât:

a) să se respecte distanţele de siguranţă atât faţă de obiectele din incintă, cât şi faţă de vecinătăţi;

b) să se respecte zonarea mediilor cu pericol de explozie;

c) să se asigure necesităţile funcţionale;

d) să se respecte regulile privind fluxurile de circulaţie şi să se asigure fluenţa traficului autovehiculelor.

Art. 98 - În cazul staţiilor mixte se asigură urmatoarele zone specifice pentru alimentarea, depozitarea şi distribuţia GPL:

a) zona de distribuţie, care cuprinde peronul distribuitorului şi copertina respectivă, după caz;

b) zona de depozitare, care cuprinde recipientele de depozitare a GPL;

c) zona de descărcare, care cuprinde locul de staţionare a autocisternei;

d) zona de utilităţi şi construcţii anexe;

e) zona construcţiilor auxiliare.
Art. 99 - În cazul staţiilor independente se asigură următoarele zone specifice pentru alimentarea, depozitarea şi distribuţia GPL:

a) zona de distribuţie, care cuprinde peronul distribuitorului de GPL;

b) zona de depozitare, care cuprinde recipientele de depozitare a GPL;

c) zona de descarcare, care cuprinde locul de staţionare a autocisternei;

d) zona de utilităţi şi construcţii anexe;

e) zona construcţiilor auxiliare.

Art. 100 - În cazul staţiilor prevăzute cu sistem de distribuţie GPL tip SKID, zona de depozitare şi zona de distribuţie coincid.

Art. 101 - Circulaţia autovehiculelor în staţii se organizează prin amenajări constructive şi marcaje speciale, astfel încât să se asigure:

a) accesul direct din drumurile publice spre zonele de distribuţie GPL şi zona de descărcare GPL;

b) circulaţia în incintă, staţionarea pe timpul alimentării şi ieşirea în condiţii de siguranţă a autovehiculelor;

c) buna supraveghere a operaţiunilor de distribuţie GPL la autovehicule, direct de către gestionar sau prin mijloace video;

d) individualizarea fluxurilor de circulaţie a autovehiculelor pentru acces la distribuitor, în cadrul staţiilor mixte;

e) separarea fluxurilor pentru intrare la distribuitoarele de GPL faţă de fluxurile pentru alte funcţiuni auxiliare din incintă;

f) reducerea la minimum a riscului de coliziune între autovehicule şi/sau între acestea şi obiectele din incintă;

g) retragerea rapidă a autovehiculelor din zona distribuitorului, cu defluire în drumul public, în caz de incendiu sau accidente;

h) accesul facil al autospecialelor de intervenţie în caz de incendiu, la oricare din obiectele din incintă, precum şi la sursele de alimentare cu apă;

i) accesul direct al autocisternelor cu GPL la locul de descărcare, fără a fi necesare manevre în incintă;

j) asigurarea de fluxuri separate la pompele cu debit mărit pentru alimentarea cu combustibil a autovehiculelor de transport marfă, fără a periclita autovehiculele aflate la alimentat la distribuitorul de GPL.
Secţiunea 1 - Zonarea Ex

Art. 102 - (1) Carburanţii de tipul GPL sunt substanţe lichide inflamabile care, în amestec cu aerul, pot forma amestecuri explozive.

(2) Limita inferioară de explozie este 2% volum de vapori în aer.

Art. 103 - Pentru prevenirea incendiilor şi exploziilor, în proiectele tehnice trebuie precizate zonele cu pericol de explozie, asigurându-se măsuri de protecţie corespunzătoare pericolului. 
Art. 104 - Zonele cu pericol de explozie se stabilesc pentru condiţii normale de funcţionare a utilajelor şi echipamentelor tehnologice specifice staţiilor de distribuţie şi se semnalizează cu indicatoare de securitate în conformitate cu recomandările standardului SR EN ISO 7010:2012 Simboluri grafice; Culori de securitate şi semne de securitate; Semne de securitate înregistrate, împreună cu amendamentele ulterioare şi cu prevederile Hotărârii Guvernului nr. 971/2006 privind cerinţele minime pentru semnalizarea de securitate şi/sau de sănătate la locul de muncă.
Art. 105 - La stabilirea extinderii zonelor cu pericol de explozie trebuie avute în vedere condiţiile normale de funcţionare ale instalaţiilor şi echipamentelor prevăzute, precum şi exploatarea corespunzătoare a acestora, neluându-se în considerare situaţiile imprevizibile generate de:

a) nerespectarea instrucţiunilor de lucru;

b) nerespectarea disciplinei tehnologice;

c) efectuarea de modificări sau improvizaţii;

d) încălcarea prevederilor legale;

e) situaţiile excepţionale precum calamităţi, catastrofe.

Art. 106 - Zonele cu pericol de explozie sunt următoarele : 
a) zona “0” care cuprinde:

i. interiorul recipientelor de stocare;

ii. interiorul recipientului autocisternei;

iii. interiorul rezervorului de pe autovehicul;
iv. interiorul căminelor de vizitare la recipientele subterane;

b) zona “1” care cuprinde:

i. interiorul carcasei distribuitorului;

ii. spaţiul din jurul supapelor de siguranţă;

iii. zona pompei de transfer;

iv. orice cămin, canal sau spaţiu sub nivelul solului, acoperit cu capace neetanşe;

v. zona punctului de alimentare de la autocisternă;

c) zona “2” care cuprinde:

i. zona din exteriorul căminelor de vizitare a recipientelor subterane;

ii. zona din exteriorul gurilor de descărcare GPL;

iii. zona pe verticală a supapelor de siguranţă;

iv. zona din jurul carcasei distribuitoarelor;

v. zona din jurul gurilor de descărcare de la autocisterne.

Art. 107 - Nu se încadrează în spaţii periculoase spaţiile în care substanţele combustibile circulă prin conducte cu racorduri sudate sau alămite.

Art. 108 – (1) Pentru staţia de distribuţie GPL monobloc, tip SKID, zonarea Ex este prezentată în Anexa nr. 4.

(2) Pentru staţia de distribuţie GPL cu distribuitor la distanţă, simplu sau multiprodus, cu recipiente subterane, îngropate sau tumulate, independentă sau în staţie mixtă, trebuie să fie stabilite zonele cu pericol de explozie în conformitate cu recomandările standardului SR EN 60079-10-1:2009 Atmosfere explozive. Partea 10-1: Clasificarea ariilor; Atmosfere explozive gazoase, luând în calcul particularităţile fiecărei staţii în parte; se întocmesc tabele de evaluare a zonelor Ex, după modelul staţiei monobloc prezentat în Anexa nr. 5; pentru aceste situaţii dimensiunile zonelor Ex nu trebuie să fie mai mici decât cele prevăzute în Anexa nr. 4.

Art. 109 - (1) Condiţiile de siguranţă a utilizatorilor se realizează prin dispunerea obiectelor din incintă şi asigurarea măsurilor de protecţie corespunzătoare pericolului de incendiu sau explozie, potrivit reglementărilor specifice.

(2) Realizarea condiţiilor de siguranţă are în vedere asigurarea măsurilor necesare de protecţie, salvare şi intervenţie, în corelaţie cu riscul de incendiu şi/sau explozie specific.

Art. 110 – Indiferent de configuraţia staţiei de distribuţie GPL, este obligatorie întocmirea documentului privind protecţia la explozie, conform prevederilor H.G. nr. 1058/2006.

Capitolul VIII. Amplasarea staţiilor de distribuţie GPL 

Art. 111 - Staţiile de distribuţie GPL pot fi amplasate în funcţie de categoria căii de rulare pe care o deservesc, astfel:

a) la autostradă sau drum european;

b) la drum naţional;

c) la drum judeţean;

d) în localităţi, cu acces direct dintr-un drum public.

Art. 112 - Se pot amplasa staţii de distribuţie GPL independente în incinta unor operatori economici care deţin parc de autovehicule, precum şi în organizări de şantier.

Art. 113 - Intrarea autovehiculelor direct din drumurile publice în staţia de distribuţie GPL se asigură în conformitate cu legislaţia rutieră.

Art. 114 - Construcţiile auxiliare din staţiile de distribuţie GPL se amplasează faţă de construcţiile vecine, din afara incintei staţiei, conform distanţelor minime stabilite prin normativul de securitate la incendiu a construcţiilor şi prin alte reglementări tehnice specifice.

Art. 115 - La amplasarea unei staţii de distribuţie GPL trebuie respectate distanţele minime de siguranţă în conformitate cu prevederile Anexelor nr. 6 şi 7.

Art. 116 – Distanţele de siguranţă menţionate pot fi reduse cu maximum 30%, prin folosirea zidurilor, fără ca zona Ex să depăşească limita de proprietate; distanţele se măsoară prin ocolirea zidului, iar acestea nu pot fi mai mici decât cele menţionate în Anexele nr. 6 şi 7.

Art. 117 – Zidul se construieşte din beton armat, cu fundaţie turnată; exemplul de proiectare a zidului este prevăzut în Anexa nr. 8. 

Art. 118 – Zidul se construieşte la o distanţă de cel puţin 1 m faţă de mantaua oricărui recipient GPL suprateran sau faţă de gura de acces a depozitului subteran; zidul trebuie să fie cu 0,5 m peste înălţimea generatoarei superioare a recipientului de GPL, dar nu mai mic de 2 m; zidul trebuie să fie de cel puţin 0,2 m grosime; lungimea acestuia se stabileşte astfel încât să fie respectate prevederile art. 116.
Capitolul IX. Amenajări constructive la staţiile de distribuţie GPL pentru autovehicule
Secţiunea 1 - Amplasarea recipientelor subterane

Art. 119 - Recipientele cilindrice orizontale se pot amplasa subteran în:

a) cuve individuale;

b) cuvă comună cu sau fără pereţi despărţitori între compartimente;

c) direct în pământ, pe radier din beton.

Art. 120 - (1) Recipientele amplasate subteran, în aceeaşi cuvă, se dispun la distanţe egale cu diametrul celui mai mare rezervor, dar nu mai puţin de 0,6 m.

(2) Spaţiul liber dintre pereţii cuvei şi recipiente trebuie să fie umplut cu pământ sau nisip; în caz contrar, cuva se echipează cu sistem de detectare continuă a concentraţiilor de vapori, instalaţie de ventilare mecanică, cu comandă automată şi manuală la atingerea nivelului de 20% din limita inferioară de explozie.

Art. 121 - Cuvele trebuie să fie etanşe şi rezistente la acţiunea GPL şi la agenţii corozivi din structura terenului în care sunt amplasate.

Art. 122 - Cuva se realizează din beton armat sau din zidărie de caramidă şi se acoperă cu placă de beton armat monolit sau prefabricat, cu excepţia gurii de vizitare, etanşă la infiltraţii şi exfiltraţii de gaze şi lichide; peste placă se poate pune un strat de pământ.

Art. 123 - (1) Recipientele se amplasează în cuvă pe suporţi din beton armat, dimensionaţi astfel încât să reziste la greutatea recipientului, la care se adaugă cantitatea maximă stocată, precum şi la eforturile suplimentare date de stratul de pământ pus peste generatoarea superioară.

(2) Recipientele se pot monta şi direct pe fundul cuvei, pe un pat de nisip, cu condiţia să se asigure o ancorare corespunzătoare.

Art. 124 - Recipientele subterane amplasate în cuve umplute cu pământ sau cu nisip se izolează anticoroziv cu izolaţie de bitum întărită sau cu alte materiale ori substanţe agrementate tehnic în acest scop.

Art. 125 - Recipientele subterane montate direct în pământ pe radiere din beton se acoperă cu un strat de pământ de minimum 60 cm sau cu o placă din beton armat de minimum 10 cm grosime, în afară, peste nivelul solului, rămânând numai gura de vizitare pe capacul căreia sunt montate robinete, aparatură AMC şi racorduri pentru traseele de conducte.

Art. 126 - Recipientele cilindrice orizontale se montează subteran pe un pat de nisip cu grosime de 30 cm şi se ancorează de radierele de beton pentru evitarea flotabilităţii.

Secţiunea 2 - Peroanele distribuitoarelor

Art. 127 - (1) Distribuitoarele montate separat faţă de depozit se fixează pe postamente de beton, supraînălţate cu minimum 20 cm faţă de cota carosabilului.

(2) Distribuitoarele se protejează împotriva lovirii de către autovehiculele care intră la alimentat prin bare de protecţie amplasate la capetele peronului, iar în staţiile mixte protecţia poate fi asigurată şi prin stâlpii de susţinere a copertinelor, dacă se asigură prin proiectul tehnic de execuţie rezistenţa la impact.

Art. 128 - Peronul distribuitoarelor cuprinde:

a) distribuitorul propriu-zis;

b) platforma de acces la distribuitor şi de staţionare a autovehiculelor intrate la alimentat.

Art. 129 - (1) În zona distribuitoarelor se recomandă realizarea de copertine de protecţie.

(2) Copertina de protecţie a peroanelor pe care sunt amplasate distribuitoarele se realizează numai din elemente având clasa de reacţie la foc A1 sau A2-s1d0.

(3) Înălţimea copertinei trebuie să permită accesul tuturor tipurilor de autovehicule care intră la alimentat.

Art. 130 - Iluminatul artificial în zona distribuitoarelor se face cu corpuri speciale, adecvate mediului în care sunt dispuse.

Secţiunea 3 - Trasee de conducte

Art. 131 - Materialele utilizate pentru confecţionarea conductelor prin care se vehiculează carburanţi trebuie să asigure scurgerea electricităţii statice formate în timpul exploatării.

Art. 132 – (1) Conductele sistemelor cu recipiente subterane, tumulate sau supraterane şi distribuitoare montate separat se instalează îngropat, în canale din beton sau direct în pământ, pe pat de nisip, funcţie de zona pe care o traversează şi de materialele de protecţie utilizate.

(2) Se recomandă montarea conductelor în canale întrucât se poate asigura accesul uşor în vederea exploatării, întreţinerii, verificării, descoperirii defecţiunilor sau remedierii acestora.

Art. 133 - Conductele se leagă la pământ prin împământarea existentă în incinta staţiei de distribuţie GPL sau prin împământare individuală.

Art. 134 - Conductele de alimentare ale distribuitoarelor sunt individuale pentru fiecare distribuitor GPL, dispuse îngropat, pe trasee ferite de lovituri sau deteriorări, protejate şi marcate corespunzător reglementărilor.

Art. 135 - Conductele pentru faza lichidă, respectiv faza gazoasă, pozate îngropat în şanţ comun, se amplasează la cel puţin 300 mm una de cealaltă.

Art. 136 - Colectoarele comune se pot utiliza numai pentru conductele de tragere din recipiente până la aspiraţia pompei de transfer.

Art. 137 - Traseul conductelor trebuie să asigure drumul cel mai scurt între punctul iniţial şi cel final, cu un număr minim de schimbări de direcţie în plan vertical şi orizontal. 

Art. 138 - (1) Conductele montate direct în pământ, care traversează carosabilul, se protejează în tuburi, cu diametrul cu cel puţin 100 mm mai mare decât diametrul exterior al conductei, capetele tubului depăşind zona de subtraversare cu 2 m în fiecare parte.

(2) Capetele tubului protector trebuie etanşate cu bitum sau cu alt material adecvat.

Art. 139 - Toate conductele, atât subterane cât şi supraterane, se vopsesc sau se protejează cu materiale speciale împotriva coroziunii.

Art. 140 - Toate racordurile pentru conducte se montează pe capacul gurii de vizitare a recipientului sau la partea superioară a acestuia, direct pe manta.

Art. 141 - Conductele de încărcare, de tragere şi de aerisire trebuie să aibă panta spre rezervor.

Art. 142 – La îmbinările prin flanşe se utiliează exclusiv garnituri confecţionate din materiale garantate şi certificate pentru fluidul de lucru. 

Art. 143 - Premergator intrării în exploatare, traseele de conducte se supun încercărilor de presiune hidraulică în vederea verificării rezistenţei şi etanşeităţii.

Art. 144 - Traseele supraterane trebuie să asigure un circuit electric neîntrerupt şi să fie legate la instalaţia de legare la pământ, în conformitate cu prevederile legale.

Art. 145 - Conductele pentru încărcarea rezervoarelor trebuie dimensionate astfel încât viteza de curgere a carburantului, la descărcarea din autocisternă, să fie de cel mult 2 m/s, pentru evitarea formării electricităţii statice.

Art. 146 - Conductele pe faza lichidă şi faza gazoasă se prevăd la capete cu robinete de secţionare.

Art. 147 - Amplasarea armăturilor/robinetelor trebuie astfel realizată încât să fie uşor accesibile în vederea operării şi întreţinerii.

Art. 148 - Nu se admite montarea conductelor deasupra sau sub construcţii ori instalaţii sau utilităţi.

Art. 149 - Conductele neîngropate se vopsesc, iar robinetele se marchează şi se inscripţionează conform prevederilor legale.

Capitolul X. Instalaţii utilitare
Secţiunea 1 - Instalaţii electrice

Art. 150 - Instalaţiile electrice cu tensiuni până la 1000 V, aferente sistemelor de distribuţie GPL, construcţiilor anexe şi pentru iluminatul perimetrului staţiilor de distribuţie GPL, se proiectează şi se execută în conformitate cu prevederile normativului pentru proiectarea, execuţia şi exploatarea instalaţiilor electrice aferente clădirilor, indicativ I7/2011.
Art. 151 - La alegerea caracteristicilor materialelor, aparatelor, echipamentelor, receptoarelor şi cablurilor electrice, precum şi la instalarea acestora, se respectă prevederile legislaţiei specifice.

Art. 152 - Alimentarea cu energie electrică a tabloului electric de distribuţie din punctul de transformare sau din tabloul general al staţiei se asigură cu cablu de tip CYAbY.

Art. 153 - (1) Transportul energiei electrice de la tabloul electric de distribuţie la consumatori se asigură prin cabluri din cupru CYAbY, C2XAbY, pozate subteran în tub de protecţie.

(2) Protecţia metalică a cablurilor se leagă la priza de pământ.

Art. 154 - Pornirea şi oprirea pompelor de transfer aferente sistemelor de distribuţie GPL se realizează cu butoane de acţionare montate pe distribuitor, realizate în construcţie antiex.

Secţiunea 2 - Instalaţii sanitare

Art. 155 - Instalaţiile sanitare cuprind instalaţii de alimentare cu apă şi instalaţii de canalizare aferente construcţiilor din cadrul staţiei de distribuţie GPL.

Art. 156 - Alimentarea cu apă a consumatorilor din incinta unei staţii se asigură numai din surse a căror apă se încadrează în limitele de potabilitate.

Art. 157 - (1) În cazurile în care staţiile de distribuţie sunt amplasate în zone în care nu există reţele de apă potabilă, debitul necesar consumului menajer se asigură din puţuri forate şi protejate conform normelor sanitare.

(2) În acest caz, pentru stropitul spaţiilor verzi, spălarea zonei peronului şi pentru stingerea incendiilor se pot utiliza surse de apă nepotabilă, cu acordul organelor sanitare locale.

Art. 158 - La amplasarea reţelelor de apă se iau măsuri de evitare a contaminării apei prin orice sursă de poluare.

Art. 159 - În cazul staţilor mixte, pe circuitul de evacuare a apelor impure se prevăd următoarele echipamente:

a) separator de nisip;

b) separator de hidrocarburi;

c) rezervor de compensare, în cazul recirculării apei epurate şi utilizării în procesul de spălare.

Art. 160 - Apele menajere cu conţinut de grăsimi provenite de la punctele de alimentaţie publică şi bucătăriile restaurantelor din incinta staţiilor mixte se evacuează la sistemul de canalizare prin intermediul unui separator de grăsimi care trebuie să asigure condiţiile de calitate pentru apa deversată.

Art. 161 - În situaţia în care nu există sursă permanentă de apă şi nici sistem de canalizare, se recomandă amplasarea în incinta staţiei a unor obiecte cu consumuri reduse de apă, apele uzate fiind evacuate prin intermediul unui bazin vidanjabil.

Art. 162 - Condiţiile de calitate ale apelor deversate în reţeaua de canalizare trebuie să respecte prevederile NTPA 001 şi 002.
Art. 163 - La amplasarea căminelor, rigolelor şi altor colectoare a apelor din reţeaua de canalizare şi de la separatorul de hidrocarburi, se respectă distanţele de siguranţă stabilite în normativele menţionate la art. 162.

Art. 164 - Proiectarea, executarea şi exploatarea instalaţiilor sanitare se face în conformitate cu reglementările tehnice specifice şi cu aplicarea standardelor în domeniu.
Secţiunea 3 - Instalaţii de încălzire

Art. 165 - Încăperile construcţiilor anexe se echipează cu instalaţii de încălzire centrală sau sisteme individuale de încălzire, conform prevederilor reglementărilor tehnice specifice.

Art. 166 - Sistemele de încălzire locală se realizează cu respectarea regulilor şi măsurilor specifice de apărare împotriva incendiilor pentru fiecare destinaţie.

Art. 167 - În spaţiile şi zonele cu pericol de explozie din cadrul staţiei este interzisă folosirea sistemelor locale de încălzire cu foc deschis sau cu rezistenţe electrice deschise.

Art. 168 - Sursa de producere a agentului termic se alege în funcţie de diverse criterii precum zona de amplasare - urbană sau pe şosea, utilităţile existente în zonă - reţele de gaze naturale, disponibil de energie electrică, etc., putând fi folosite cazane ce utilizează diverse tipuri de combustibil sau racordarea la sisteme centralizate de alimentare cu căldură.

Art. 169 - Distanţele de siguranţă pentru rezervoarele de combustibil aferente centralei termice se stabilesc în funcţie de natura combustibilului utilizat, conform reglementărilor tehnice specifice şi ale prezentului normativ, după caz.

Art. 170 - Centrala termică se amplasează în afara zonelor cu pericol de explozie şi a extinderilor acestora, în funcţie de natura combustibilului utilizat, conform reglementărilor tehnice specifice.

Secţiunea 4 - Instalaţii de ventilare

Art. 171 - Proiectarea, executarea şi exploatarea instalaţiilor de ventilare aferente construcţiilor anexe se face în conformitate cu prevederile normativului pentru proiectarea, executarea şi exploatarea instalaţiilor de ventilare şi climatizare, indicativ I5-2010.

Art. 172 - Instalaţiile de ventilare se proiectează şi se realizează astfel încât să nu permită propagarea incendiilor sau să contribuie la dezvoltarea acestora.

Secţiunea 5 - Automatizări

Art. 173 - Recipientele de GPL montate subteran se prevăd cu dispozitiv de protecţie la supraîncărcare, cu sistem de alarmă şi aparat de control conectat la indicatorul de nivel din tablou, reglat pentru depăşirea nivelului de 85%.

Art. 174 - Dispozitivul de protecţie la supraîncărcare trebuie să întrerupă automat circuitul de încărcare a recipientului subteran dacă punctul de încărcare este montat la distanţă şi prevăzut cu robinet acţionat de la distanţă.

Art. 175 - Atingerea nivelului minim de lichid în recipientul montat subteran trebuie să oprească pompa de transfer şi să închidă robinetul de pe aspiraţia pompei acţionat de la distanţă.

Art. 176 - Butonul de urgenţă, obligatoriu pentru orice sistem de distribuţie, trebuie să asigure:

a) scoaterea de sub tensiune a pompei de transfer;

b) închiderea robinetelor acţionate de la distanţă.

Capitolul XI. Detectarea scăpărilor de gaze 
Art. 177 - Zona depozitului de recipiente pentru GPL, amplasat la o distanţă mai mare de 15 m faţă de cabina staţiei, se echipează cu sisteme etalonate de detectare a scăpărilor de GPL, dotate cu posibilitatea alarmării vizuale, cu lumină galbenă intermitentă, şi sonore, la atingerea valorii de 40% din LEL şi întreruperea automată a alimentării cu energie a pompei de transfer şi a distribuitorului la atingerea valorii de 70% din UEL.

Art. 178 - În situaţia amplasării pe acelaşi peron a distribuitorului de GPL şi a pompelor multiprodus se prevăd sisteme etalonate de detectare a scăpărilor de GPL, dotate cu posibilitatea alarmării vizuale, cu lumină galbenă intermitentă, şi sonore, la atingerea valorii de 40% din LEL şi întreruperea automată a alimentării cu energie a pompei de transfer şi a distribuitorului la atingerea valorii de 70% din UEL.
Capitolul XII. Echiparea şi dotarea staţiilor de distribuţie gpl cu instalaţii şi mijloace de apărare împotriva incendiilor 
Art. 179 - Echiparea construcţiilor şi sistemelor de distribuţie GPL cu instalaţii de semnalizare şi de stingere a incendiilor se face în conformitate cu Normativ privind securitatea la incendiu a construcţiilor, Partea a II-a - Instalaţii de stingere, indicativ P118/2-2013 şi Normativ privind securitatea la incendiu a construcţiilor, Partea a III-a - Instalaţii de detectare, semnalizare şi avertizare, indicativ P118/3-2015.
Art. 180 - Staţiile de distribuţie GPL independente, amplasate în localităţi în care există reţea publică de apă şi un hidrant exterior la cel mult 100 m, trebuie dotate cu accesorii pentru trecerea apei cum ar fi hidrant portativ cu robinet, furtunuri tip “C”, reducţie B-C, ţevi de refulare, chei, etc.

Art. 181 - Pentru staţiile mixte se aplică prevederile normativului NP 004-03 în ceea ce priveşte asigurarea condiţiilor de stingere a incendiilor din exterior.

Art. 182 - Construcţia cu destinaţie de cabină din cadrul staţiilor mixte şi independente, care înglobează spaţii cu public, se echipează cu instalaţii de detectare şi semnalizare a incendiilor conform prevederilor reglementărilor tehnice specifice.
Art. 183 – Sistemele de distribuţie GPL pentru autovehicule se dotează cu stingătoare astfel:

a) pentru capacităţi de depozitare ≤ 5 mc: două stingătoare portative cu pulbere cu performanţa minimă de stingere 113B, standard de referinţă SR EN 3-7+ A1:2007;
b) pentru capacităţi de depozitare 5 < c ≤ 13 mc: trei stingătoare portative cu pulbere cu performanţa minimă de stingere 113B, standard de referinţă SR EN 3-7+ A1:2007 şi un stingător transportabil cu pulbere cu performanţa de stingere pe focar I B, standard de referinţă SR EN 1866-1;

c)  pentru capacităţi de depozitare 13 < c ≤ 30 mc: patru stingătoare portative cu pulbere cu performanţa minimă de stingere 113B, standard de referinţă SR EN 3-7+ A1:2007 şi un stingător transportabil cu pulbere cu performanţa de stingere pe focar II B, standard de referinţă SR EN 1866-1.

Art. 184 - Construcţiile auxiliare şi anexe se dotează cu stingătoare portabile, conform prevederilor normativului privind securitatea la incendiu a construcţiilor P118.
Capitolul XIII. Etape de realizare a investiţiei
Art. 185 - Amplasarea şi realizarea staţiilor de distribuţie GPL pentru autovehicule se face pe baza certificatului de urbanism şi a autorizaţiei de construire.

Art. 186 – (1) Etapele care trebuie parcurse pentru darea în folosinţă a staţiilor de distribuţie GPL la autovehicule sunt:

a) întocmirea documentaţiilor tehnice pentru obţinerea avizelor şi acordurilor prevăzute în certificatul de urbanism;
b) întocmirea documentaţiei şi obţinerea avizului de securitate la incendiu, conform legislaţiei specifice;
c) întocmirea documentaţiei tehnice pentru obţinerea autorizaţiei de construire, care se eliberează de către organele administraţiei;
d) elaborarea proiectului tehnic de execuţie de către un proiectant autorizat; proiectul trebuie obligatoriu verificat de verificatori de proiecte atestaţi privind securitatea la incendiu;
e) obţinerea avizului obligatoriu de instalare al instalaţiei GPL, în conformitate cu prescripţiile tehnice specifice ISCIR;
f) execuţia lucrărilor, de către unităţi specializate, prin personal autorizat;
g) recepţia tehnică la terminarea lucrărilor, care se realizează conform prevederilor legale specifice;
h) obţinerea autorizaţiei de securitate la incendiu, conform legislaţiei specifice;
i) întocmirea Raportului privind Protecţia la Explozie;

j) întocmirea Cărtii tehnice a construcţiei de către reprezentanţi ai investitorilor, conform legislaţiei specifice, respectiv cartea tehnică a recipientului, conform prescripţiillor tehnice ISCIR;
k) eliberarea autorizaţiei de funcţionare de către organele competente în domeniu pe baza autorizaţiilor obţinute;

l) obţinerea licenţei de furnizare de GPL de la ANRE;
m) obţinerea atestatului vamal/ANAF, după caz.

(2) Recepţia finală se realizează în conformitate cu prevederile legale.

Art. 187 - Proiectarea, avizarea, execuţia, recepţia, punerea în funcţiune şi/sau exploatarea sistemelor noi de depozitare şi distribuţie GPL, precum şi a modificărilor, extinderilor, îmbunătăţirilor instalaţiilor existente, se fac de către operatori economici care deţin autorizaţii emise în baza legii.
Art. 188 - Avizarea şi certificarea echipamentului sub presiune - recipiente de depozitare şi conducte tehnologice - se face de către ISCIR conform Hotărârii Guvernului nr. 584/2004, cu modificările şi completările ulterioare.
Art. 189 - Verificarea metrologică a sistemului de depozitare şi distribuţie GPL pentru autovehicule este obligatorie pentru toate elementele din componenţa sistemului şi se efectuează de către Biroul Român de Metrologie Legală.
Art. 190 - Toate elementele componente, cât şi ansamblul sistemului de depozitare şi distribuţie GPL pentru autovehicule, trebuie să aibă declaraţii de conformitate şi marcaje CE.

Capitolul XIV. Cerinţe privind execuţia staţiilor de distribuţie GPL

Art. 191 - În cazul staţiilor noi, precum şi în cazul reparaţiilor, modernizărilor şi dezvoltării celor existente, se respectă prevederile legislaţiei specifice privind apărarea împotriva incendiilor pe durata executării lucrărilor de construcţii şi instalaţii aferente acestora.

Art. 192 - Montajul, verificarea şi încercările la presiune se execută în conformitate cu PT ISCIR C4, C6 şi C8.
Art. 193 - După montare, revizii, reparaţii curente şi capitale, înainte de punerea în funcţiune, sistemul de distribuţie este verificat din punct de vedere al etanşeităţii cu fluidul de lucru.
Art. 194 – (1) Executantul sistemului de distribuţie GPL pentru autovehicule trebuie să asigure realizarea întocmai a proiectului sistemului, respectând condiţiile esenţiale din Hotărârea Guvernului nr. 584/2004, cu modificările şi completările ulterioare.

(2) Se au în vedere la execuţia acestui sistem şi prevederile din standardele armonizate, respectiv:

a) SR EN 13445-4:2009/A1:2012 Recipiente sub presiune nesupuse la flacară. Partea 4: Execuţie; 
b) SR EN 13480-4:2012 Conducte industriale metalice. Partea 4: Fabricaţie şi instalare.
Art. 195 - Evaluarea finală a echipamentului sub presiune, respectiv recipiente de depozitare sub presiune şi conducte tehnologice, respectă cerinţele Hotărârii Guvernului nr. 584/2004.
Art. 196 - Marcajul CE şi etichetarea echipamentului sub presiune menţionat la art. 195 se face cu respectarea prevederilor Hotărârii Guvernului nr. 584/2004.
Art. 197 – (1) La introducerea pe piaţă a echipamentului sub presiune menţionat la art. 195, executantul elaborează instrucţiuni de funcţionare conform Hotărârii Guvernului nr. 584/2004.
(2) Instrucţiunile de funcţionare conţin în mod obligatoriu prevederi referitoare la pregătirea în vederea scoaterii din uz şi distrugerii echipamentului sub presiune, pentru care pot fi utilizate prevederile din SR EN 13109 :2011 – Echipamente şi accesorii pentru GPL.Recipiente pentru GPL. Distrugere. 
Art. 198 - Inspectarea şi recalificarea recipientelor sub presiune pentru depozitarea GPL se efectuează în conformitate cu prevederile din:
a) SR EN 12817:2010 – Echipamente şi accesorii pentru GPL. Inspectarea şi recalificarea recipientelor pentru gaz petrolier lichefiat (GPL) având un volum mai mic sau egal cu 13m3; 
b) SR EN 12819:2010 - Echipamente şi accesorii pentru gaz petrolier lichefiat (GPL). Inspectarea şi recalificarea recipientelor pentru gaz petrolier lichefiat (GPL) având un volum mai mare de 13m3;
c) SR EN 13445-5:2014 Recipiente sub presiune nesupuse la flacară. Partea 5: Inspecţie şi examinare;

d) SR EN 13480-5:2012 Conducte industriale metalice. Partea 5: Inspecţie şi încercări.
Art. 199 - Clasificarea şi evaluarea conformităţii echipamentului sub presiune aferent sistemului de depozitare şi distribuţie GPL la autovehicule se realizează în conformitate cu Hotărârea Guvernului nr. 584/2004.
Art. 200 - La alegerea accesoriilor pentru reglarea presiunii, executantul trebuie să cunoască:
a) starea fluidului conţinut;

b) clasificarea fluidului conţinut : grupa 1 sau grupa 2;
c) presiunea maximă admisibilă;

d) volumul în litri sau diametrul nominal, după caz.
Art. 201 - Executantul echipamentului sub presiune trebuie să aplice un sistem al calităţii aprobat pentru execuţie, inspecţie finală şi încercări, conform Hotărârii Guvernului nr. 584/2004.
Art. 202 - Executantul trebuie să păstreze şi să poată pune la dispoziţia organismului competent, aprobat/notificat, pe o perioadă de 10 ani de la data la care a fost fabricat ultimul echipament sub presiune, documentele prevăzute în Hotărârea Guvernului nr. 584/2004.
Art. 203 - (1) Recipientele de depozitare sub presiune aferente sistemelor de depozitare şi distribuţie GPL la autovehicule se protejează corespunzător împotriva coroziunii.

(2) Toate recipientele subterane sau tumulate se prevăd în mod obligatoriu cu protecţie catodică.

(3) La alegerea modului de protecţie catodică, cu injecţie de curent sau cu anozi de sacrificiu, se ţine cont de prevederile standardelor:

a) SR EN 12954:2002 Protecţia catodică a structurilor metalice îngropate sau imersate. Principii generale şi aplicaţie pentru canalizare; 

b) SR EN 13636:2005 Protecţia catodică a rezervoarelor metalice îngropate şi conductelor asociate;
c) SR EN 12499:2004 Protecţia catodică interioară a structurilor metalice.
Art. 204 - Furnizorul de recipiente, de pompe de transfer şi de distribuitoare trebuie să indice tehnologia de montare şi de pregătire a traseelor, cât şi elementele de îmbinare.

Art. 205 - Distribuitoarele se racordează la conductele tehnologice şi la circuitele electrice de alimentare cu energie, automatizare, semnalizare şi telegestiune.

Art. 206 - Montarea şi efectuarea probelor şi etalonarea distribuitoarelor de carburanţi se face numai prin personal de specialitate atestat.

Capitolul XV. Exploatarea staţiilor de distribuţie
Art. 207 - Operarea sistemelor de depozitare şi de distribuţie GPL pentru autovehicule se face cu respectarea cerinţelor esenţiale prevăzute în Hotărârea Guvernului nr. 584/2004, Hotărârea Guvernului nr. 752/2004, Ordinul Ministerului Economiei şi Comerţului nr. 440/2004, Hotărârea Guvernului. nr. 804/2007, Hotărârea Guvernului. nr. 982/2007, Hotărârea Guvernului. nr. 457/2003, Regulamentul de transport ADR şi Legea privind securitatea generală a produselor nr. 245/2004, republicată.
Art. 208 - La operare se respectă şi prevederile Ordinului ministrului transporturilor nr. 229/2003 pentru aprobarea Reglementărilor privind modificarea sistemelor de alimentare a motoarelor autovehiculelor, care au fost omologate pentru circulaţia pe drumurile publice din România cu un anumit carburant prevăzut de constructor, pentru funcţionarea şi cu gaze petroliere lichefiate (GPL) şi autorizarea agenţilor economici care executa montarea, reviziile tehnice şi repararea instalaţiilor de alimentare a motoarelor cu GPL - RNTR-6.
Art. 209 - Etapele care trebuie parcurse pentru desfăşurarea operaţiilor de distribuţie GPL la autovehicule se aplică tuturor sistemelor pentru alimentarea cu GPL a autovehiculelor din cadrul staţiilor de distribuţie independente sau mixte.
Art. 210 - Operatorul de umplere a recipientelor GPL, cod 932009 din Nomenclatorul clasificării ocupaţiilor din România, răspunde, individual sau împreună cu şeful staţiei de distribuţie, în cazul staţiilor mixte, de luarea tuturor măsurilor necesare pentru funcţionarea în condiţii de siguranţă a sistemului de alimentare cu GPL a autovehiculelor:
a) răspunde de efectuarea manevrelor de operare în condiţii de siguranţă în toate situaţiile impuse de starea sistemului;
b) efectuează operaţiile speciale prevăzute în caz de pierderi/scăpări accidentale de GPL;
c) răspunde de gestionarea produsului şi nu permite decât distribuţia la autovehiculele sau ambarcaţiunile de agrement care sunt autorizate legal să utilizeze GPL;
d) consemnează în registrul de rapoarte de serviciu toate incidentele petrecute pe durata schimbului şi starea în care a preluat şi a predat sistemul de distribuţie a GPL operatorului de umplere a recipientelor GPL din schimbul următor;

e) asigură respectarea măsurilor de apărare împotriva incendiilor în perimetrul staţiei de distribuţie gaz petrolier lichefiat la autovehicule, inclusiv de către persoanele care introduc autovehicule în această zonă ori sunt ocupanţi ai acestora.
Secţiunea 1 - Fluxul tehnologic de operare a sistemului de distribuţie GPL pentru autovehicule
Art. 211 - Etapele comune ale fluxului tehnologic de operare a sistemului de distribuţie GPL pentru autovehicule constau în verificări iniţiale şi operarea propriu-zisă.
Art. 212 – (1)Verificările se referă la:

a) starea tehnică generală a recipientului;

b) starea tehnică generală a sistemului de conducte tehnologice.
Art. 213 - Toate verificările se consemnează în documente scrise.
Art. 214 - Operarea sistemelor de depozitare şi distribuţie GPL la autovehicule constă în:
a) uscarea şi eliminarea aerului din recipientul de depozitare sub presiune;
b) operarea propriu-zisă.
Art. 215 - Pentru uscarea şi eliminarea aerului din recipientul de depozitare sub presiune se efectuează următoarele operaţii: 

a) neutralizarea amestecului aer-apă;
b) purjarea corectă a aerului din recipientele pentru depozitarea sub presiune a GPL.
Art. 216 - Recipientele pentru depozitarea GPL sunt supuse încercării la presiune hidraulică, conform prescripţiilor ISCIR, care în mod uzual se face folosind apă drept fluid de încercare.

Art. 217 - (1) Înaintea primei umpleri cu GPL, recipientul conţine în mod normal aer şi apă, aceştia fiind contaminanţi care se amestecă în condiţiile de operare ale sistemului.
(2) Recipientul trebuie neutralizat deoarece amestecul sub formă de rouă menţionat la alin. (1) este depus pe pereţii interiori; adiţional, conţinutul de aer poate avea o umiditate relativă de până la 100%.
(3) Regula de bază pentru neutralizarea amestecului aer/apă din recipientele de depozitare a GPL este aceea a introducerii unei cantităţi de 1 litru alcool metilic anhidru pur – metanol cu 99,85% puritate, pentru fiecare 1000 litri capacitate apă a recipientului pentru depozitarea GPL.
(4) Se evită înlocuirea metanolului, eficienţa acestuia faţă de alţi alcooli fiind dată de afinitatea înaltă faţă de apă, punctul de fierbere mai scăzut decât al altor alcooli şi, cel mai important, punctul de fierbere mai scăzut decat al apei.
Art. 218 - Dacă volumul natural de aer atmosferic din recipient nu este evacuat înainte de prima umplere, pot apărea următoarele probleme:
a) la instalarea facută primavara şi vara se produce o creştere excesivă şi greşită a presiunii în recipient;
b) amestecul de aer prezent în spaţiul de vapori conduce la solicitări suplimentare, provocând frecvent declanşarea supapei de siguranţă pentru descărcarea surplusului de presiune;
c) la egalizarea presiunii de vapori, la umplere, conţinutul de aer se comprimă deasupra nivelului de lichid, conducând la o umplere înceată;

d) amestecul de aer umed se transferă din recipientul staţionar în recipientul autocisternei de transport, dacă este prevăzută cu sistem de egalizare a fazei gazoase.
Art. 219 – (1) Dacă aerul atmosferic este purjat corect din recipientul de depozitare, transferul se face uşor, pompa nu intră în cavitaţie, fiind necesar un consum mai redus de energie pentru umplerea recipientului.
(2) Purjarea aerului se repetă de cel puţin patru ori, până când procentul aerului se situează sub 5% faţă de un conţinut de cel puţin 95% GPL; a nu se confunda cu gradul de umplere cu GPL al recipientului de depozitare care în niciun caz nu trebuie să depăşească 80% pentru recipientele supraterane şi 85% pentru recipientele subterane sau tumulate.

Art. 220 - (1) Operarea propriu-zisă a sistemelor de depozitare şi distribuţie GPL la autovehicule constă în efectuarea următoarelor operaţii:

a) umplerea cu o cantitate de 150÷200 litri GPL a recipientului de depozitare, la prima umplere;
b) verificarea etanşeităţii tuturor îmbinărilor aferente recipientului, deschiderea robinetelor în vederea verificării etanşeităţii celorlalte îmbinări;

c) umplerea în continuare a recipientului până la gradul maxim de umplere de 80%/85%, condiţionată de etanşarea perfectă a tuturor îmbinărilor; dacă apar neetanşeităţi, acestea se remediază, după care se face o nouă verificare la etanşeitate;
d) la sistemele deja în funcţiune se face verificarea nivelului de GPL din recipient, care în niciun caz nu va depăşi 80%/85% şi nu se va goli sub 10%; 
e) la sistemele la care ştuţul de golire este supraînălţat în interiorul recipientului la cota corespunzatoare de 10% din capacitate, se are în vedere ca înainte de atingerea nivelului de 10% să nu se livreze GPL şi să se oprească pompa de transfer pentru a nu intra în cavitaţie;

f) pornirea compresorului de aer şi realizarea presiunii de 0,6 MPa necesară pentru acţionarea de la distanţă a robinetului pneumatic; pentru alte tipuri de acţionări se realizează etapele corespunzătoare de acţionare a robinetului comandat;

g) deschiderea robinetului mecanic de securitate la incendiu din amontele robinetului acţionat pneumatic;
h) deschiderea robinetelor de izolare de pe conductele de retur fază lichidă şi fază gazoasă;

i) deschiderea parţială a robinetului/supapei diferenţial(e) de pe traseul de retur fază lichidă;
j) deschiderea robinetelor de izolare a distribuitorului, moment în care sistemul de distribuţie este pregătit pentru a putea alimenta autovehiculele cu GPL;

k) alimentarea cu energie electrică a sistemului.
(2) Operaţiile prevăzute la alin. (1) sunt identice pentru toate tipurile de sisteme de distribuţie GPL la autovehicule.

Art. 221 - Umplerea cu GPL a recipientelor de depozitare sub presiune aferente sistemelor de depozitare şi de distribuţie GPL la autovehicule se execută numai de către operatorul de umplere a recipientelor GPL al agentului transportator.
Art. 222 - La încărcare se folosesc numai autocisterne a căror dotare respectă condiţiile impuse prin Regulamentul de transport ADR sau prin alte reglementări naţionale.
Art. 223 - Poziţionarea autocisternei se face la distanţă de sistemul de depozitare şi distribuţie GPL, conform planului de zonare Ex, cu motorul oprit, în viteză şi asigurată cu frâna de serviciu şi saboţii din dotare.
Art. 224 - Conectarea autocisternei la recipient în vederea transferului de GPL se execută de către operatorul de umplere a recipientelor GPL al agentului transportator, conform instrucţiunilor acestuia şi numai după:
a) legarea la pământ a autocisternei şi pregătirea mijloacelor de apărare împotriva incendiilor;
b) verificarea absenţei surselor de pericol în zona de umplere;
c) analizarea posibilităţilor de îndepărtare rapidă din zonă a autocisternei în caz de pericol;
d) delimitarea zonei de acces pentru persoanele străine;
e) verificarea robinetelor montate pe recipient;
f) verificarea echipamentelor montate pe autocisternă;
g) conectarea furtunelor de umplere cu GPL în fază lichidă şi fază gazoasă la recipientul pentru depozitarea GPL;
h) verificarea etanşeităţii conexiunilor.
(2) Este interzisă staţionarea autocisternei în interiorul staţiei de distribuţie, cu excepţia cazului în care se face transferul GPL către recipientele de stocare şi a predării documentelor aferente încărcăturii de către transportator către beneficiar. 

Art. 225 - Operaţia de transfer a GPL este supravegheată permanent de personalul agentului transportator astfel încât gradul maxim de umplere al recipientului de depozitare să nu depăşească 80%/85% din volumul acestuia.
Art. 226 - (1) Distribuţia GPL la autovehicule se efectuează numai de către operatorul staţiei, conform următoarelor etape:
a) se deschide robinetul cu comandă de la distanţă;

b) se poziţionează autovehiculul în locul special marcat, conform planului de zonare Ex;

c) se deschide capota compartimentului autovehiculului în care este montat recipientul-rezervor de GPL;

d) se identifică din certificatul de înmatriculare omologarea RAR a autovehiculului pentru utilizarea acestui combustibil şi se identifică pe recipientul-rezervor corespondenţa autenticităţii marcajelor cu cele din certificatul de înmatriculare, conform Legii nr. 230/2003;

e) se identifică poziţia racordului de umplere a recipientului-rezervor al autovehicului şi se curăţă cu o lavetă curată din material antistatizat suprafaţa de cuplare-etanşare;

f) se cuplează pistolul de livrare al distribuitorului la racordul recipientului-rezervor al autovehiculului; se verifică compatibilitatea de îmbinare etanşă dintre racordul recipientului-rezervor al autovehicului şi tipul de pistol utilizat la furtunul distribuitorului şi dacă nu sunt cuplabile nu se efectuează distribuţia; se recomandă utilizarea pistoalelor cu sisteme de cuplare EURO;

g) se porneşte distribuitorul, se urmăreşte funcţionarea contorului distribuitorului simultan cu supravegherea nivelului de umplere din recipientul-rezervor;

h) umplerea se face după efectuarea reglajelor returului lichid-gaz dacă supapa proporţională nu realizează o funcţionare automată corespunzătoare;

i) după distribuirea cantităţii corespunzătoare de GPL se opreşte distribuitorul şi pompa de transfer şi numai după efectuarea acestor operaţii se decuplează pistolul de distribuţie;

j) se urmăreşte efectuarea plăţii de către consumator înainte ca autovehiculul să părăsească staţia de distribuţie.
(2) Nu se distribuie GPL care nu este însoţit de declaraţia de conformitate predată în copie de conducătorul autocisternei de transport la umplerea recipientului de depozitare sub presiune.

Art. 227 – Operatorii de umplere a recipientelor GPL sunt pregătiţi profesional de furnizorii de formare profesională în domeniul specific şi autorizaţi în conformitate cu prevederile legale.
Art. 228 – (1) În cazul unor evenimente tehnice soldate cu pierderi/scăpări accidentale de GPL, operatorii de umplere a recipientelor GPL iau măsuri pentru efectuarea următoarelor operaţii:
a) se închid imediat toate armăturile de izolare şi se întrerup toate operaţiile;
b) se informează imediat şeful ierarhic/staţiei şi se anunţă incidentul la numărul unic în caz de urgenţă 112;
c) se încearcă limitarea împrăştierii scurgerilor;
d) se instalează placuţe avertizoare pentru interzicerea accesului persoanelor în zonă şi a surselor de flacară; se evacuează toate persoanele într-o zonă opusă direcţiei vântului;
e) se interzice accesul tuturor vehiculelor în zona afectată, cu excepţia celor chemate la intervenţie;

f) se întrerupe alimentarea zonei cu energie electrică;

g) dacă se produce un incendiu se iau măsuri pentru limitarea propagării şi stingerea focarului; nu se stinge niciodată un incendiu produs ca urmare a scăpărilor de vapori de GPL deoarece împrăştierea acestora poate produce incendii sau explozii în zone adiacente, mai greu de controlat;
h) în cazul unor scăpări de GPL fără producerea incendiului se iau măsuri efective de stingere/întrerupere a tuturor surselor de flacără.
(2) Prioritatea în situaţiile descrise la alin. (1) este salvarea vieţilor omeneşti.

(3) Creşterea rapidă a presiunii şi a nivelului de zgomot ca urmare a declanşării supapelor de siguranţa este un efect normal în astfel de situaţii.
Capitolul XVI. Prevederi privind securitatea şi sănătatea în muncă şi apărarea împotriva incendiilor
Art. 229 - Încadrarea şi repartizarea personalului de exploatare a instalaţiei, precum şi instruirea, se fac conform prevederilor legislaţiei specifice  domeniului sănătăţii şi securităţii în muncă.
Art. 230 - La executarea lucrărilor legate de exploatarea instalaţiilor se foloseşte numai personal autorizat, cu instruire profesională corespunzătoare, cu aptitudini, experienţă şi capacitate fizică şi neuropsihică normală.

Art. 231 - Se interzice primirea la lucru a oricărei persoane aflate sub influenţa alcoolului sau a substantelor ori produselor stupefiante, sau aflată într-o stare fizico-psihică ce nu-i permite concentrarea atenţiei.

Art. 232 – (1) Încărcarea GPL din autocisternă în recipient se face numai de către conducătorul auto, cu pompa şi furtunurile, din cauciuc antistatizat şi omologate pentru GPL, din dotarea autocisternei.

(2) Cuplarea şi decuplarea furtunului la recipient şi încărcarea se fac utilizând echipamentul de protecţie corespunzător prevăzut în prezenta normă.
Art. 233 - Conducătorul auto este obligat să urmărească, pe timpul încărcării recipientului, atât aparatele de pe autocisternă, cât şi indicatorul de nivel de pe recipient pentru a opri alimentarea la 80% din capacitatea maximă de încărcare la recipientele supraterane, respectiv 85% la recipientele subterane sau tumulate, şi să nu părăsească autocisterna până la scoaterea acesteia din staţie.
Art. 234 - Pe timpul staţionării în staţie se interzice efectuarea oricăror intervenţii sau lucrări de reparaţii la autocisternă.
Art. 235 – (1) Scăpările de GPL în fază gazoasă se identifică prin miros, zgomot sau prin apariţia unei zone cu gheaţă; dacă nu se poate determina cu exactitate neetanşeitatea, localizarea acesteia se face cu soluţie de apă cu săpun sau detectoare portabile de gaz; ÎN NICIUN CAZ NU SE LOCALIZEAZĂ CU FLACĂRĂ SCĂPAREA.

(2) În funcţie de locul în care se manifestă neetanşeitatea, se încearcă izolarea acesteia prin acţionarea electrică sau manuală a robinetelor de secţionare.

(3) Dacă scăpările de GPL în fază gazoasă nu pot fi oprite se anunţă autorităţile prin numărul unic în caz de urgenţă 112.
(4) În cazul scăpării de GPL în fază lichidă se recomandă stropirea acestuia cu apă pulverizată, pentru a intensifica procesul de evaporare.

(5) În incinta staţiei se utilizează numai scule care nu produc scântei.

(6) ATENŢIE! GPL în fază lichidă produce arsuri reci ale pielii.
Art. 236 – (1) În cazul scăpărilor de GPL în fază gazoasă, însoţite de incendiu, se încearcă, în primă instanţă, închiderea manuală sau electrică a robinetelor; focarul de incendiu iniţial poate fi stins doar cu stingătoare portative sau transportabile cu pulbere; ATENŢIE: GPL nu se stinge cu apă, aceasta se utilizează doar pentru răcirea recipientelor.

(2) Se recomandă ca în cazul unui incendiu la o instalaţie de alimentare cu GPL, dacă sursa incendiului nu poate fi izolată, să fie lăsat să ardă tot gazul din recipient, acţionându-se numai pentru răcirea recipientului şi protecţia construcţiilor învecinate.

Art. 237 - Operatorul de umplere a recipientelor GPL al sistemului de depozitare şi distribuţie asistă permanent la operaţia de încărcare a recipientului de depozitare sub presiune a GPL.
Art. 238 - Pe timpul încărcării recipientului sistemului, în incinta staţiei se interzice:

a) alimentarea autovehiculelor;
b) accesul persoanelor străine şi al autovehiculelor în zona sistemului de depozitare şi distribuţie a GPL;

c) fumatul, utilizarea focului deschis şi executarea oricăror lucrări cu surse de aprindere;
d) admiterea la încărcarea recipientului a autocisternelor care nu corespund cerinţelor tehnice şi nu sunt dotate cu mijloace de apărare împotriva incendiului;
e) continuarea încărcării recipientului în situaţia în care operatorul sesizează că operaţia nu se face corect de către personalul autocisternei;
f) părăsirea sau lăsarea fără supraveghere a locului de muncă până la teminarea operaţiei de încărcare a recipientului de depozitare;

g) admiterea încărcării înainte ca operatorul să verifice documentele deţinute de şoferul autocisternei privind calitatea şi tipul fluidului care urmează a fi încărcat;

h) admiterea sau continuarea încărcării dacă autocisterna prezintă scurgeri sau scăpări de vapori la instalaţie sau pe furtun, dacă nu a fost amplasată în locul stabilit sau racordarea furtunului nu este corespunzătoare;
i) urcarea pe autocisternă în timpul manevrelor de garare sau pe timpul alimentării cu GPL, precum şi pe recipientul de depozitare; verificarea presiunii sau nivelului la aparatele montate pe recipient se face utilizând o scară bine fixată, confecţionată din materiale care să nu producă scântei prin lovire sau frecare sau pe construcţia metalică de acces.
Art. 239 - La exploatarea instalaţiei se interzice:

a) efectuarea oricăror sarcini de serviciu fără purtarea echipamentului de intervenţie şi de protecţie acordat;
b) constrângerea de a efectua sarcini de serviciu fără dotarea cu mijloace individuale de protecţie corespunzătoare sarcinilor;

c) spălarea EIL cu produse inflamabile;
d) continuarea lucrului cu echipamentul individual de protecţie contaminat cu GPL în faza lichidă sau vapori; acesta se înlocuieşte;

e) purtarea de lenjerie din material sintetic sau care se poate încărca electrostatic;
f) utilizarea de încălţăminte cu accesorii metalice care pot produce scântei;

g) punerea în funcţiune a instalaţiilor fără procesul verbal de recepţie definitivă, semnat de comisia de recepţie stabilită prin decizia conducătorului societăţii;

h) pornirea sau exploatarea instalaţiilor fără dispozitivele de protecţie şi siguranţă prevăzute în documentaţie sau sub rezerva completării lor ulterioare;

i) accesul autovehiculelor în zona sistemului şi parcarea acestora când sistemul este neoperaţional, în aşteptare sau pe timpul descărcării.

Art. 240 - Operatorilor de umplere a recipientelor GPL nu le este permis:

a) să efectueze lucrări şi operaţii care sunt în competenţa conducătorului autocisternei;
b) să intervină la instalaţie pentru modificări sau pentru executarea reparaţiilor, acestea fiind de competenţa echipelor de intervenţie specializate şi autorizate;
c) să pună în funcţiune instalaţia după orice oprire, fără dispozitivele de protecţie şi de siguranţă şi aparatura de măsură şi control cu care a fost dotată, precum şi să demonteze aparatura în timpul funcţionării;
d) să părăsească locul de muncă în timpul alimentării autoturismelor;
e) să permită conducătorilor auto să alimenteze singuri autovehiculele;
f) să continue livrarea de produs în cazul apariţiei unor defecţiuni la utilaje, echipamente, armături;

g) să utilizeze în cabina staţiei aparate de încălzire improvizate, artizanale sau cu rezistenţă electrică deschisă;
h) să exploateze instalaţia electrică cu defecţiuni şi improvizaţii sau să suprasolicite circuitele prin utilizarea de consumatori peste puterea nominală prevăzută;
i) să distribuie GPL clienţilor care nu respectă regulile de prevenire a incendiilor în incinta staţiei de depozitare şi distribuţie.
Capitolul XVII. Dezafectarea şi postutilizarea staţiilor de distribuţie
Art. 241 - La dezafectarea staţiilor de distribuţie a carburanţilor sunt obligatorii anumite măsuri pregătitoare executării lucrărilor în condiţii de siguranţă, precum:
a) obţinerea certificatului de urbanism şi a autorizaţiei de desfiinţare, în conformitate cu prevederile legale;
b) separarea zonei sau a incintei respective cu panouri demontabile, în scopul împiedicării accesului autovehiculelor şi al persoanelor neautorizate;
c) afişarea pe perimetrul incintei a inscripţionărilor de atenţionare asupra pericolului, în conformitate cu recomandările standardului SR EN ISO 7010:2012 Simboluri grafice; Culori de securitate şi semne de securitate; Semne de securitate înregistrate, împreună cu amendamentele ulterioare;
d) scoaterea de sub tensiune a consumatorilor electrici;

e) golirea instalaţiilor de GPL şi evacuarea carburanţilor din incintă, operaţie ce se efectuează prin personal autorizat;
f) suflarea conductelor, spălarea astfel încât să nu mai existe carburanţi sau reziduuri de carburanţi;
g) asigurarea mijloacelor tehnice de apărare împotriva incendiilor în cantităţile şi tipurile corespunzătoare lucrărilor şi pericolului acestora;

h) instruirea personalului asupra pericolului şi măsurilor de apărare împotriva incendiilor specifice activităţilor pe care le desfăşoară.

Art. 242 - Începerea lucrărilor de dezafectare nu este admisă decât după verificarea de către factorii implicaţi în această activitate, repectiv beneficiar şi/sau executant, a condiţiilor de execuţie fără pericol de incendiu sau explozie şi realizarea integrală şi corespunzătoare a măsurilor pregătitoare.

Art. 243 - Acţiunea de dezafectare a staţiei de distribuţie GPL începe cu demontarea elementelor componente ale instalaţiei de livrare, de regulă invers ordinei de montaj a acesteia, respectiv demontarea distribuitoarelor, a tronsoanelor de conducte şi a racordurilor la recipiente; pe măsura demontării, elementele demontate se evacuează din staţie.

Art. 244 - La demontarea componentelor staţiei de distribuţie GPL este interzisă utilizarea focului deschis, precum şi a sculelor care pot produce scântei prin lovire.

Art. 245 - Dezafectarea recipientelor subterane se efectuează prin scoaterea GPL, umplerea cu apă, urmată de golire, închidere şi transport.

Art. 246 - Demolarea construcţiilor supraterane se realizează numai după demontarea elementelor recuperabile; toate elementele şi materialele refolosibile sunt, după caz, depozitate în locuri prestabilite, care să nu impieteze asupra lucrărilor, sau se evacuează în afara staţiei.
Art. 247 - Folosirea utilajelor mecanice se face numai în condiţii sigure, astfel încât să nu provoace incendii şi să nu deterioreze instalaţiile sau echipamentele nedemontate sau neevacuate.

Art. 248 - Toate componentele demontate care pot fi refolosite se recondiţionează în ateliere specializate.

Art. 249 - Deşeurile reciclabile sunt colectate, ambalate şi predate unităţilor specializate.

Art. 250 - Refolosirea pieselor, a subansamblurilor şi a elementelor de instalaţii este admisă numai dacă se asigură funcţionarea acestora la parametrii proiectaţi şi în condiţii de siguranţă.

Art. 251 - Pe timpul operaţiilor de postutilizare a staţiilor de distribuţie GPL, o atenţie deosebită trebuie acordată utilizării focului deschis.

Art. 252 - După dezafectarea staţiilor de distribuţie GPL, proprietarul ia toate măsurile necesare pentru refacerea terenului şi a mediului înconjurător.
ANEXA nr. 1 

la Norma tehnică

Termeni, expresii şi abrevieri

Accesorii de siguranţă – ansamblul mijloacelor şi dispozitivelor destinate menţinerii siguranţei în funcţionare a staţiei de distribuţie GPL, prin protejarea împotriva tuturor riscurilor previzibile – suprapresiune, aprindere, ş.a.

ADR - Acordul european referitor la transportul rutier internaţional al mărfurilor periculoase,  încheiat la Geneva la 30 septembrie 1957.

AMC – Aparatură de măsură şi control;

Autogaz – Denumire generică ce reprezintă amestecul de gaze petroliere lichefiate şi este destinat a fi folosit ca şi combustibil auto. Definiţia gazului petrolier lichefiat este conform standardului SR EN 589+A1:2012. 
Autorizaţie de funcţionare – acordul emis de ISCIR pentru deţinătorii/utilizatorii de instalaţii/echipamente, după caz, în scopul atestării faptului că o instalaţie îndeplineşte toate condiţiile şi cerinţele pentru a fi utilizată în condiţiile de siguranţă.
Beneficiar – persoana juridică ce utilizează staţia de distribuţie GPL în scopul de a furniza autogaz către clientul final.

Codul Tehnic al GPL - cod tehnic ce are ca scop impunerea şi promovarea cerinţelor tehnice minime specifice domeniului gazelor petroliere lichefiate, cu caracter general.

Construcţie anexă – construcţii şi spaţii supraterane necesare funcţionării unei staţii: birouri gestionar/cabină staţie, grupuri sanitare, copertină peste pompe, staţie electrică/post trafo/staţie conexiuni, staţie hidrofor (gospodărie apă – în zone izolate), centrală termică, încăpere pentru grup electrogen, după caz.

Construcţii auxiliare – construcţii şi spaţii supraterane, cu sau fără subsol, destinate unor activităţi conexe şi anume: construcţii/spaţii comerciale, construcţii/spaţii alimentaţie publică, construcţii pentru cazare, spălătorie auto, atelier/service auto, după caz.
Depozit GPL – Recipient sau ansamblu de recipiente interconectare, proeiectate şi utilizate pentru stocarea GPL.

Distanţă de siguranţă – Distanţă normată, cu scopul de a asigura o zonă de protecţie a staţiei de distribuţie GPL faţă de obiectivele învecinate.

Distribuitor (dispenser) – Ansamblu format din pistol de livrare, furtun, contor şi accesorii, utilizat pentru livrarea GPL.
DN – diametru nominal
EIL - Echipament individual de lucru, alcătuit din salopetă, vestă, pufoaică din fibre naturale (bumbac) 100%, fără accesorii metalice, mănuşi din bumbac, pantofi sau bocanci cu talpa din cauciuc antistatizat sau cizme de cauciuc, ochelari de protecţie.

GPL (LPG) – Gaz petrolier lichefiat.
ISCIR – Inspectia de Stat pentru controlul Cazanelor şi Instalaţiilor de Ridicat.
LEL (Limita inferioară de explozie) - conţinutul minim, în procente de gaz în aer, la care se produce explozia; sub limita inferioară, din cauza concentraţiei prea mici de gaze, explozia nu va putea avea loc, vor fi însă condiţii dăunatoare pentru sănătate.

UEL (Limita superioară de explozie) - conţinutul maxim, în procente de gaz în aer, până la care se mai poate produce explozia; peste limita superioară, din cauza insuficienţei oxigenului, amestecul nu va exploda, ci se va aprinde.

Operator GPL – persoană specializată pentru efectuarea operaţiilor de umplere a instalaţiilor de alimentare cu GPL montate pe autovehicule din instalaţiile GPL de distribuţie la autovehicule.
Pompă de transfer -  ansamblul format din pompa GPL şi motor electric, utilizată la transferul GPL din depozitul GPL către distribuitor.

Prescripţie tehnică - normă tehnica elaborata de către ISCIR, care conţine, pentru domenii clar definite, condiţii şi cerinţe tehnice referitoare la instalaţii/echipamente şi la activităţi specifice domeniului de activitate.

Producător - persoană fizică sau juridică, responsabilă pentru proiectarea şi/sau realizarea unei/unui instalaţii/echipament, în scopul introducerii pe piaţă şi/sau al punerii în funcţiune.

Punct de transfer – locul (poziţia fixă) unde autogazul este transferat din recipientul autocisternei de transport în recipientul  de depozitare al sistemului de depozitare şi distribuţie a autotogazului.
RAR – Registrul Auto Român.
Recipient – Vas metalic proiectat şi utilizat pentru depozitarea GPL în siguranţă.
Recipient tumulat – Recipient GPL amplasat suprateran, dar acoperit în totalitate cu un strat de pământ cu grosimea minimă de 0,5 m, pentru a fi protejat de acţiunea razelor solare.

SKID – Instalaţie de distribuţie a GPL la autovehicule, monobloc, astfel alcatuită încât toate componentele sale sunt asamblate pe un şasiu, putând fi (re)amplasată fără a fi necesare lucrări suplimentare asupra instalaţiei.

Staţie independentă – Staţie de distribuţie GPL pentru autovehicule şi punct de desfacere a buteliilor GPL la consumatori, în conformitate cu NP 018.

Staţie mixtă – Staţie de distribuţie carburanţi la autovehicule, atât de tip benzine/motorine, cât şi de tip GPL precum şi punct de desfacere a buteliilor GPL la consumatori, în conformitate cu NP 018.
Suprapresiune – Depăşirea presiunii maxime pentru care a fost proiectat recipientul sau echipamentul sub presiune, aşa cum este specificată de producător.
Supraumplere – Depăşirea gradului maxim de umplere a recipientului, stabilt prin normative şi documentaţia tehnică a acestuia.

Zonare Ex – Activitate de identificare, stabilire şi calculare a zonelor de mediu cu pericol de explozie şi specificarea acestora prin documentaţie adecvată (planuri, tabele).

Zona 0 – arie în care este prezentă în permanenţă sau pe perioade mari de timp o atmosferă explozivă gazoasă;
Zona 1 – arie în care este probabilă apariţia ocazională unei atmosfere explozive gazoase în timpul funcţionării normale.

Zona 2 – arie în care nu este probabilă apariţia unei atmosfere explozive gazoase la funcţionarea normală şi, dacă totuşi apare, este probabil ca aceasta să se întâmple numai rareori şi doar pentru o perioadă scurtă de timp. 

ANEXA nr. 2
la Norma tehnică

Lista cuprinzând legislaţia, normele, prescripţiile tehnice şi standardele relevante

1. Regulamentul (UE) nr. 305/2011 al Parlamentului european şi al Consiliului din 9 martie 2011 de stabilire a unor condiţii armonizate pentru comercializarea produselor pentru construcţii şi de abrogare a Directivei 89/106/CEE a Consiliului.
2. Legea nr. 10/1995 privind calitatea în construcții, republicată în Monitorul Oficial al României nr. 689 din 11 septembrie 2015;

3. Legea nr. 50/1991 privind autorizarea executării lucrărilor de construcţii, republicată în Monitorul Oficial al României nr. 933 din 13 octombrie 2004, cu modificările şi completările ulterioare;

4. Legea nr. 64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil, republicată în Monitorul Oficial al României nr. 399 din 8 iunie 2015;

5. Legea nr. 122/2002 pentru aprobarea Ordonanţei Guvernului nr. 48/1999 privind transportul rutier al mărfurilor periculoase, publicată în Monitorul Oficial al României nr. 198 din 25 martie 2002;

6. Legea nr. 123/2012 a energiei electrice şi a gazelor naturale, publicată în Monitorul Oficial al României nr. 485 din 16 iulie 2012, cu modificările şi completările ulterioare;

7. Legea nr. 139/2000 privind activitatea de metrologie, republicată în Monitorul Oficial al României nr. 167 din 7 martie 2014;

8. Legea nr. 230/2003 pentru aprobarea Ordonanţa Guvernului nr. 78/2000 privind omologarea vehiculelor rutiere şi elaborarea cărţii de identitate a acestora, în vederea admiterii în circulaţie pe drumurile publice din România, publicată în Monitorul Oficial al României nr. 370 din 30 mai 2003, cu modificările şi completările ulterioare;

9. Legea nr. 245 din 9 iunie 2004 privind securitatea generala a produselor,  republicată în Monitorul Oficial al României nr. 360 din 09 mai 2008;
10. Legea nr. 307/2006 privind apărarea împotriva incendiilor, publicată în Monitorul Oficial al României nr. 633 din 21 iulie 2006, cu modificările şi completările ulterioare;

11. Legea nr. 319/2006 a securităţii si sănătăţii în muncă, publicată în Monitorul Oficial al României nr. 646 din 26 iulie 2006, cu modificările şi completările ulterioare;

12. Legea nr. 350/2001 privind amenajarea teritoriului şi urbanismul, publicată în Monitorul Oficial al României nr. 373 din 10 iulie 2001, cu modificările şi completările ulterioare.
13. Ordonanţa de Urgenţă a Guvernului nr. 195/2005 privind protecţia mediului, publicată în Monitorul Oficial al României nr. 1196 din 30 decembrie 2005, cu modificările şi completările ulterioare;

14. Ordonanţa de Urgenţă a Guvernului nr. 126/2011 privind echipamentele sub presiune transportabile publicată în Monitorul Oficial al României nr. 941 din 30 decembrie 2011;

15. Ordonanţa de Guvern nr. 37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora, publicată în Monitorul Oficial al României nr. 565 din 16 august 2007, cu modificările şi completările ulterioare;

16. Ordonanţa de Guvern nr. 27/2011 privind transporturile rutiere, publicată în Monitorul Oficial al României nr. 625 din 2 septembrie 2011 cu modificările şi completările ulterioare;
17. Ordonanţa de Urgenţă a Guvernului nr. 126/2011 privind echipamentele sub presiune transportabile, publicată în Monitorul Oficial al României nr. 9410 din 30 decembrie 2011;

18. Ordonanţa de Guvern nr. 48/1999 privind transportul rutier al substanţelor periculoase, publicată în Monitorul Oficial al României nr. 401 din 24 august 1999, cu modificările şi completările ulterioare;

19. Ordonanţa de Guvern nr. 129/2000 privind formarea profesională a adulţilor, republicată în Monitorul Oficial al României nr. 110 din 13 februarie 2014;

20. Hotărârea Guvernului nr. 584//2004 privind stabilirea condiţiilor de introducere pe piaţă a echipamentelor sub presiune, publicată în Monitorul Oficial al României nr. 404 din 6 mai 2004, cu modificările şi completările ulterioare;

21. Hotărârea Guvernului nr. 454/2003 privind stabilirea condiţiilor de introducere pe piaţă a recipientelor simple sub presiune, republicată în Monitorul Oficial al României nr. 538 din 8 august 2007 cu modificările şi completările ulterioare;

22. Hotărârea Guvernului nr. 804/2007 privind controlul asupra pericolelor de accident major în care sunt implicate substanţe periculoase, publicată în Monitorul Oficial al României nr. 539 din 8 august 2007, cu modificările şi completările ulterioare;
23. Hotărârea Guvernului nr. 440/2010 privind stabilirea unor măsuri pentru limitarea emisiilor în aer ale anumitor poluanţi proveniţi de la instalaţiile mari de ardere, publicată în Monitorul Oficial al României nr. 352 din 27 mai 2010;

24. Hotărârea Guvernului nr. 343/2004 privind furnizarea informaţiilor referitoare la consumul de carburant şi emisii de dioxid de carbon, ale autoturismelor noi, destinate cumpărătorilor la comercializare, publicată în Monitorul Oficial al României nr. 293 din 5 aprilie 2004;

25.  Hotărârea Guvernului nr. 57/2015 privind compatibilitatea electromagnetică, publicată în Monitorul Oficial al României nr. 119 din 16 februarie 2015;

26. Hotărârea Guvernului nr. 752/2004 privind stabilirea condiţiilor de introducere pe piaţă a echipamentelor şi sistemelor protectoare destinate utilizării în atmosfere potenţial explozive, publicată în Monitorul Oficial al României nr. 499 din 3 iunie 2004, cu modificările şi completările ulterioare;
27. Hotărârea Guvernului nr. 115/2004 privind cerinţele esenţiale de securitate ale echipamentelor individuale de protecţie şi condiţiile pentru introducerea lor pe piaţă, publicată în Monitorul Oficial al României nr. 166 din 26 februarie 2004, cu modificările ulterioare;

28. Hotărârea Guvernului nr. 622/2004 privind stabilirea condiţiilor de introducere pe piaţă a produselor pentru construcţii, republicată în Monitorul Oficial al României nr. 487 din 20 iulie 2007 cu modificările şi completările ulterioare;

29. Hotărârea Guvernului nr. 457/2003 privind asigurarea securităţii utilizatorilor de echipamente electrice de joasă tensiune, republicată în Monitorul Oficial al României nr. 402 din 15 iunie 2007, cu modificările şi completările ulterioare;
30. Hotărârea Guvernului nr. 273/1994 privind aprobarea Regulamentului de recepţie a lucrărilor de construcţii şi instalaţii aferente acestora, publicată în Monitorul Oficial al României nr. 193 din 28 iulie 1994, cu modificările şi completările ulterioare;

31.  Hotărârea Guvernului nr. 775/2011 privind stabilirea măsurilor pentru supravegherea pieţei aparatelor consumatoare de combustibili gazoşi şi stabilirea condiţiilor de introducere pe piaţă a acestora, publicată în Monitorul Oficial al României nr. 595 din 23 august 2011;

32. H.G. nr. 971/2006 privind cerinţele minime pentru semnalizarea de securitate şi/sau de sănătate la locul de muncă cu modificările ulterioare, publicată în Monitorul Oficial al României nr. 683 din 9 august 2006;

33.  Hotărârea Guvernului nr. 1408/2008 privind clasificarea, ambalarea şi etichetarea substanţelor periculoase, publicată în Monitorul Oficial al României nr. 813 din 4 decembrie 2008;

34. Hotărârea Guvernului nr. 1739/2006 pentru aprobarea categoriilor de construcţii şi amenajări care se supun avizării şi/sau autorizării privind securitatea la incendiu, publicată în Monitorul Oficial al României nr. 995 din 13 decembrie 2006, cu modificările şi completările ulterioare;

35.  Hotărârea Guvernului nr. 1029/2008 privind condiţiile introducerii pe piaţă a maşinilor, publicată în Monitorul Oficial al României nr. 674 din 30 septembrie 2008, cu modificările şi completările ulterioare;

36. Ordinul Ministerului Transporturilor, Constructiilor şi Turismului nr.229/2003 pentru aprobarea Reglementărilor privind modificarea sistemelor de alimentare a motoarelor autovehiculelor, care au fost omologate pentru circulaţia pe drumurile publice din România cun un anumit carburant prevăzut de constructor, pentru funcţionarea şi cu gaze petroliere lichefiate (GPL) şi autorizarea agenţilor economici care execută montarea, reviziile tehnice şi repararea instalaţiilor de alimentare a motoarelor cu GPL – RNTR-6, publicat în Monitorul Oficial al României nr. 659 din 17 septembrie 2003, cu modificările şi completările ulterioare;

37. Ordinul Ministerului Administratiei şi Internelor nr. 163/2007 pentru aprobarea Normelor generale de apărare împotriva incendiilor, publicat în Monitorul Oficial al României nr. 216 din 29 martie 2007;

38. Ordinul <LLNK 2HA 48>Ministerului Internelor şi Reformei Administrative nr. 210/2007 pentru aprobarea Metodologiei privind identificarea, evaluarea şi controlul riscurilor de incendiu, publicat în Monitorul Oficial al României nr. 360 din 28 mai 2007, cu modificările şi completările ulterioare;

39. Ordinul Ministerului Transporturilor, Constructiilor şi Turismului nr.2190/2004 pentru aprobarea Regulamentului privind agrementul tehnic european pentru produse pentru construcţii, publicat în Monitorul Oficial al României nr. 90 din 27 ianuarie 2005;

40. Ordinul Ministerul Muncii, Familiei, Protectiei Sociale şi Persoanelor Vârstnice nr. 713/2013 pentru aprobarea Listei standardelor româneşti care adoptă standardele europene armonizate din domeniul echipamentelor şi sistemelor protectoare destinate utilizării în atmosfere potenţial explozive,  publicat în Monitorul Oficial al României nr. 247 din 30 aprilie 2013;

41. Ordinul Ministerului Economiei şi Comerţului nr. 384/2004 pentru aprobarea Listei cuprinzând standardele române privind asigurarea securităţii utilizatorilor de echipamente electrice de joasă tensiune, care adoptă standardele europene armonizate,  publicat în Monitorul Oficial al României nr. 681 din 29 iulie 2004, cu modificările şi completările ulterioare;

42. Ordinul Ministerului Industriei şi Resurselor nr.226/2003 privind aprobarea Listei privind tipurile de gaze şi presiunile de alimentare utilizate de aparatele consumatoare de combustibili gazoşi, publicat în Monitorul Oficial al României nr. 339 din 19 mai 2003;

43. Ordinul Ministerului Administratiei şi Internelor nr. 3/2011 pentru aprobarea Normelor metodologice de avizare şi autorizare privind securitatea la incendiu şi protecţia civilă, publicat în Monitorul Oficial al României nr. 36 din 17 ianuarie 2011;

44. Ordinul Ministerului Muncii şi Solidarităţii Sociale nr. 508/2002 privind aprobarea Normelor generale de protecţie a muncii, publicat în Monitorul Oficial al României nr. 880 din 6 decembrie 2002, cu modificările şi completările ulterioare.
45. Decizia ANRGN nr. 968/2006 privind aprobarea Codului tehnic al gazelor petroliere lichefiate (GPL), publicată în Monitorul Oficial al României nr. 744 din 31 august 2006;

46. Ordinul Biroului Român de Metrologie Legală nr. 322/2005 privind aprobarea Normei de metrologie legală NML 007-05: Sisteme de măsurare continuă şi dinamică a cantităţilor de lichide, altele decât apa, publicat în Monitorul Oficial al României nr. 1115 din 9 decembrie 2005, cu modificările şi completările ulterioare;

47. Ordinul Biroului Român de Metrologie Legală nr. 102/2005 privind aprobarea Normei de metrologie legală NML 017-05: Rezervoare de stocare pentru lichide, publicat în Monitorul Oficial al României nr. 664 din 26 iulie 2005;

48. Ordinul Biroului Român de Metrologie Legală nr. 101/2005 privind aprobarea Normei de metrologie legală NML 047-05: Cisterne, publicat în Monitorul Oficial al României nr. 664 din 26 iulie 2005, cu completările modificările şi completările ulterioare;
49. Ordinul Ministerului Transporturilor, Constructiilor şi Turismului nr. 176/2005 privind aprobarea reglementării tehnice Normativ pentru proiectarea, execuţia, verificarea şi exploatarea instalaţiilor electrice în zone cu pericol de explozie, indicativ NP 099-04, publicat în Monitorul Oficial al României nr. 418 din 18 mai 2005, cu modificările şi completările ulterioare;

50. Ordinul Ministerului Transporturilor, Constructiilor şi Turismului nr. 174/2005 pentru aprobarea reglementării tehnice “Normativ pentru proiectarea, executarea, exploatarea, dezafectarea şi postutilizarea staţiilor de distribuţie a carburanţilor la autovehicule”, indicativ NP 004-03, publicat în Monitorul Oficial al României nr. 34 din 13 ianuarie 2006, cu modificările şi completările ulterioare;

51. O <LLNK 2JW 58>rdinul Ministerului Dezvoltării Regionale şi Administraţiei Publice nr. 2352/2014 pentru aprobarea reglementării tehnice "Normativ privind proiectarea fundaţiilor de suprafaţă", indicativ NP 112-2014, publicat în Monitorul Oficial al României nr. 935 din 22 decembrie 2014;

52. Ordinul Autorităţii Naţionale de Reglementare în Domeniul Energiei nr. 5/2009 pentru aprobarea Normelor tehnice pentru proiectarea, executarea şi exploatarea sistemelor de alimentare cu gaze naturale, indicativ NTPEE-2009, publicat în Monitorul Oficial al României nr. 255bis din 16 aprilie 2009, cu modificările şi completările ulterioare;

53. Ordinul Ministerul Dezvoltării Regionale şi Turismului nr. 1659/2011 privind aprobarea reglementarii tehnice "Normativ pentru proiectarea, executarea si exploatarea instalatiilor de ventilare si climatizare", indicativ I 5-2010, publicat în Monitorul Oficial al României nr. 504 din 15 iulie 2011;
54. Ordinul Ministerul Economiei, Comerţului şi Mediului de Afaceri nr. 663/2010 pentru aprobarea Prescripţiilor tehnice PT C1-2010 "Cazane de abur, cazane de apă fierbinte, supraîncălzitoare şi economizoare independente", PT C4-2010 "Recipiente metalice stabile sub presiune", PT C6-2010 "Conducte metalice sub presiune pentru fluide", PT C7-2010 "Dispozitive de siguranţă", PT C8-2010 "Instalaţii de distribuţie gaze petroliere lichefiate", PT C9-2010 "Cazane de apă caldă şi cazane de abur de joasă presiune", PT C10-2010 "Conducte de abur şi conducte de apă fierbinte sub presiune", publicat în Monitorul Oficial al României nr. 385 din 10 iunie 2010;
55. Ordinul Ministerului Lucrărilor Publice şi Amenajarea Teritoriului nr.27/2009 “Normativ privind siguranţa la foc a construcţiilor”, indicativ P118-99, publicat în Monitorul Oficial al României nr. 245 din 13 aprilie 2009, cu modificările ulterioare;

56. Ordinul Ministerului Lucrărilor Publice şi Amenajarea Teritoriului nr.78/N/12.05.1997 pentru aprobarea Normativului pentru execuţia, exploatarea şi postutilizarea punctelor de desfacere a buteliilor cu G.P.L. la consumatori, indicativ NP 018-1997;
57. Ordinul Ministerului Dezvoltării Regionale şi Administraţiei Publice nr. 1330/2014 privind aprobarea reglementarii tehnice „Normativ privind documentaţiile geotehnice pentru construcţii”, indicativ NP 074-2014, publicat în Monitorul Oficial al României nr. 597 din 11 august 2014;

58. Hotărârea Guvernului nr. 188/2002 pentru aprobarea unor norme privind condiţiile de descărcare în mediul advatic a apelor uzate, publicată în Monitorul Oficial al României nr. 187 din 20 martie 2002, “Normativ privind stabilirea limitelor de încărcare cu poluanţi a apelor uzate industriale şi orăşeneşti la evacuarea în receptorii naturali”, indicativ NTPA-001/002, cu modificările şi completările ulterioare;

59. Hotărârea Guvernului nr. 188/2002 pentru aprobarea unor norme privind condiţiile de descărcare în mediul advatic a apelor uzate, publicată în Monitorul Oficial al României nr. 187 din 20 martie 2002, „Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare”, indicativ NTPA-002/2002, cu modificările şi completările ulterioare;

60. Ordinul Ministerului Lucrărilor Publice şi Amenajarea Teritoriului nr.20/N/11.07.1994 pentru aprobarea Normativului de prevenire şi stingere a incendiilor pe durata executării lucrărilor de construcţii şi instalaţii aferente acestora, indicativ C 300/1994;

61. Ordinul Ministerului Lucrărilor Publice şi Amenajarea Teritoriului nr.17/N/16.05.1995 pentru aprobarea Normativului  pentru proiectarea şi executarea instalaţiilor sanitare, indicativ I 9 – 94; 

62. Ordinul Ministerului Lucrărilor Publice şi Amenajarea Teritoriului nr.930/02.07.2002 pentru aprobarea Normativului pentru proiectarea şi executarea instalaţiilor de încălzire centrală, indicativ I13 – 02;

63. Ordinul Ministerului Dezvoltarii Regionale şi Administraţiei Publice nr. 364/2015 privind aprobarea reglementarii tehnice „Normativ privind securitatea la incendiu a construcţiilor, Partea a III-a - Instalaţii de detectare, semnalizare şi avertizare”, indicativ P118/3-2015, publicat în Monitorul Oficial al României nr. 243 din 9 aprilie 2015;

64. SR EN 589+A1:2012 - Carburanţi pentru automobile. GPL. Cerinţe şi metode de analiză;
65. SR EN 13760:2004 -.Dispozitiv de umplere cu GPL a vehiculelor de sarcini uşoare şi grele. Pistol de umplere: Condiţii de încercare şi dimensiuni;
66. SR EN 12542:2011 – Echipamente şi accesorii pentru GPL. Recipiente cilindrice staţionare, sudate, de oţel, produse în serie, pentru depozitarea gazului petrolier lichefiat (GPL) având un volum mai mic sau egal cu 13mc . Proiectare şi execuţie;
67. SR EN 13445-3:2009/A1:2012 - Recipiente sub presiune nesupuse la flacără. Partea 3: Proiectare;
68. SR EN 13480-3:2012 - Conducte industriale metalice. Partea 3: Proiectare şi calcul;
69. SR EN 13445-2:2009/A2:2012 - Recipiente sub presiune nesupuse la flacără. Partea 2: Materiale;
70. SR EN 13480-2:2012 - Conducte industriale metalice. Partea 2: Materiale;
71. SR EN 13445-4:2009 - Recipiente sub presiune nesupuse la flacără. Partea 4: Execuţie;
72. SR EN 13480-4:2012 - Conducte industriale metalice. Partea 4: Fabricare şi instalare;
73. SR EN 13109:2011 – Echipamente şi accesorii pentru GPL. Recipiente pentru GPL. Distrugere;
74. SR EN 12817:2010 - Echipamente şi accesorii pentru GPL. Inspectarea şi recalificarea recipientelor pentru gaz petrolier lichefiat (GPL) având un volum mai mic sau egal cu 13mc;

75. SR EN 12819:2010 - Echipamente şi accesorii pentru gaz petrolier lichefiat (GPL). Inspectarea şi recalificarea recipientelor pentru gaz petrolier lichefiat (GPL) având un volum mai mare de 13mc;

76. SR EN 13445-5:2009/A3:2011 - Recipiente sub presiune nesupuse la flacără. Partea 5: Inspecţie şi examinare;
77. SR EN 13480-5:2012 - Conducte industriale metalice. Partea 5: Inspecţie şi încercări;
78. SR EN 12954:2002 - Protecţia catodică a structurilor metalice îngropate şi imersate. Principii generale şi aplicaţie pentru canalizare;
79. SR EN 13636:2005 - Protecţia catodică a rezervoarelor metalice îngropate şi a conductelor asociate;
80. SR EN 12499:2004/AC:2006 Protecţia catodică interioară a structurilor metalice;
81. SR EN 14129/2005 – Supape de siguranţă pentru recipiente GPL;
82. SR EN 60079-10-1:2009 – Atmosfere explozive. Partea 10-1: Clasificarea ariilor; Atmosfere explozive gazoase;
83. SR EN 1992-1-1:2004/AC:2012 - Eurocod 2: Proiectarea structurilor din beton. Partea 1-1: Reguli generale şi reguli pentru clădiri;

84. SR EN 1992-1-2:2006/AC:2008 - Eurocod 2: Proiectarea structurilor din beton. Partea 1-2: Reguli generale. Calculul comportării la foc;

85. SR EN 14678-2+A1:2012 Echipamente şi accesorii pentru GPL. Echipamente pentru gaz petrolier lichefiat din staţiile de distribuţie la autovehicule. Partea 2: Componente, altele decât distribuitoarele şi cerinţe de instalare;.
86. SR EN ISO 7010:2012 Simboluri grafice. Culori de securitate şi semne de securitate. Semne de securitate înregistrate;
87. SR EN 3-7+A1:2007 Stingătoare de incendiu portative. Partea 7: Caracteristici, performanţe şi metode de încercare;

88. SR EN 1866-1:2008 Stingătoare mobile de incendiu. Partea 1: Caracteristici, performanţe şi metode de încercare.

Anexa nr. 3
la Norma tehnică

Schema Tehnologică a Staţiei de Distribuţie GPL

Anexa nr. 4

la Norma tehnică

Exemplu de zonare EX a Staţiei de distribuţie GPL monobloc tip skid

Notă: distanţele sunt exprimate în metri
Anexa nr. 5

la Norma tehnică

Evaluarea zonelor EX pentru staţia de distribuţie GPL monobloc
Anexa nr. 6

la Norma tehnică

	Distanţe de siguranţă între obiectele din incinta staţiei mixte sau independente de distribuţie GPL

	                                          Capacitate stocare depozit GPL

(echivalent mc apa)

 Construcţie/ instalaţie
	V<=5
	5<V<=13
	13<V<=30
	Distribuitor GPL
	Pompa de transfer GPL
	Punctul de transfer
	Constructii anexe
	Observatii

	Rezervor carburanţi subteran (montat sub circulaţiile din incinta staţiei, cu capac special etanş)
	7,5
	7,5
	5
	5
	5
	5
	Cf .NP 004
	Se măsoară de la conturul capacului gurii de vizitare a rezervorului

	Rezervor carburanţi subteran (montat într-o zonă special destinată, fără capace etanşe)
	9
	9
	7,5
	7,5
	7,5
	7,5
	Cf .NP 004
	

	Pompa carburanti
	 
	

	Multiprodus (motorină, benzină)
	9
	9
	7,5
	7,5
	7,5
	7,5
	Cf .NP 004
	Se masoara de la carcasa distribuitorului.

	Multiprodus (motorină, benzină, GPL)
	NA
	9
	7,5
	NA
	7,5
	7,5
	7,5
	

	Pompa individuala benzină
	9
	9
	7,5
	7,5
	7,5
	7,5
	Cf .NP 004
	

	Pompa individuala motorină 
	7,5
	7,5
	5
	5
	5
	5
	Cf .NP 004
	

	Separator produse petroliere şi anexe ale rezervoarelor de carburanţi
	

	Cu capac etans
	7,5
	7,5
	7,5
	5
	5
	5
	Cf .NP 004
	Se măsoară la conturul capacului gurii 

	Alte tipuri de separatoare
	9
	9
	9
	7,5
	7,5
	7,5
	Cf .NP 004
	

	Guri de descarcare carburanti - motorina, benzina si Sistemele de respiratie de la rezervoarele de carburanti
	9
	9
	7,5
	7,5
	7,5
	7,5
	Cf .NP 004
	

	Constructii in interiorul statiei de distributie GPL auto
	

	Constructie anexa (cu sau fără spaţiu de vanzare) din staţiile de carburanţi
	7,5
	7,5
	7,5
	7, 5
	7,5
	7,5
	NA
	Se măsoară de la limita construcţiei

	Spalatorie auto si/sau Atelier service de montat instalatii de GPL, in incinta staţiei de distribuţie carburanţi
	9
	9
	9
	9
	9
	9
	NA
	

	Alimentaţie publică în construcţie individuală din staţie (restaurant, bar, fast-food, patiserie, etc) şi/sau Construcţii de cazare aparţinând staţiei (motel, pensiune, hotel, etc)
	15
	15
	12
	15
	15
	15
	Cf .NP 004
	

	Puncte de desfacere a buteliilor cu GPL la consumatori

	mai puţin de 40 butelii cu capacitate totală maximă de 500 kg
	7,5
	7,5
	7,5
	5
	5
	5
	Cf .NP 018
	 

	mai mult de 40 butelii cu capacitate totală maximă de 1250 kg
	9
	9
	9
	7,5
	7,5
	7,5
	Cf .NP 018
	 

	Limita de proprietate a statiei
	7,5
	10
	15
	7,5
	7,5
	7,5
	NA
	

	
	
	
	
	
	
	

	Nota
	
	
	
	
	
	

	1.Distanţele între obiectele din incinta staţiei se pot reduce cu maxim 30% pe propria răspundere a investitorului, exprimată în scris, dacă se adoptă măsuri de protecţie compensatorii stabilite prin proiect.

2. Zona Ex2 a obiectelor din incinta staţieinu va depăşi limita de proprietate.

	3. Distanţele între depozitul de GPL şi limita de proprietate se pot reduce cu maxim 30% prin construirea unui zid. Depozitul de GPL nu se îngrădeşte cu mai mult de două ziduri dispuse pe laturi diferite, care nu se alipesc.

	4. Distanţele se măsoara de la mantaua recipientului/recipientelor, ori de la cadrul metalic al instalaţiei de distribuţie monobloc tip SKID sau de la gura de vizitare a recipientului subteran/tumulat.

	5. Distanţele sunt exprimate în metri.
6. Punctul de transfer se stabileşte conform zonării EX, astfel încât zonele Ex2 aferente acestuia şi obiectelor din incinta staţiei să nu se suprapună.

7. Construcţiile din interiorul staţiei nu trebuie amplasate în zone Ex2.


Anexa nr. 7

la Norma tehnică
	Distanţe de siguranţă între staţia de distribuţie GPL şi obiectivele învecinate

	                                          Capacitate stocare depozit GPL

                                                              (echivalent mc apă)

Obiectiv
	V<=5
	5<V<=13
	13<V<=30
	Observatii

	Locuinţe individuale şi anexele lor. Terenuri de sport. Cimitire.
	15
	20
	20
	Se măsoară de la limita obiectivului/ clădirii, limita terenului sportiv/de joacă, etc.

	Locuinţe colective şi semicolective 
	20
	25
	25
	

	Spaţii de joacă pentru copii, Parcuri, Zone de agrement. Construcţii Civile: Învăţământ, Sănătate, Cultură, Cult, Comerciale, Turism, Administrative, Sportive (săli de sport, terenuri de sport cu tribune etc.). Orice alte construcţii care nu se regăsesc în tabel.
	25
	35
	35
	

	Prize de aer proaspăt, la nivelul solului.
	10
	In afara sau în interiorul incintei

	Construcţii de productie şi/sau depozitare
	 
	 
	 
	 

	Risc foarte mare de incendiu
	25
	30
	30
	Distanţa se măsoară de la limita obiectivului/construcţiei

	Risc mare şi mijlociu de incendiu
	15
	20
	20
	

	Risc mic de incendiu
	12,5
	15
	15
	

	DRUMURI PUBLICE
	 
	 
	 
	 

	Autostrăzi şi Drumuri Expres
	15
	20
	25
	Distanţa se măsoară de la marginea carosabilului

	Drumuri Naţionale şi Judeţene
	9
	15
	25
	

	Străzi şi drumuri de acces în localităţi inclusiv cele de mai sus atunci când traversează o localitate
	7
	10
	20
	

	Linii de tramvaie şi troleibuze
	10
	10
	10
	Distanţa se măsoară de la protecţia orizontală a cablurilor electrice cele mai apropiate

	Căi ferate
	 
	 
	 
	 

	Electrificate
	25
	30
	30
	Distanţa de măsoară de la axul CF

	Neelectrificate
	20
	25
	25
	

	LINII ELECTRICE AERIENE
	
	

	Linii electrice aeriene de înaltă şi medie tensiune
	25
	25
	25
	Distanţa se măsoară de la protecţia orizontală a cablurilor electrice laterale cele mai apropiate

	Linii electrice aeriene de joasă tensiune
	10
	10
	10
	

	Punct transformare, TRAFO
	20
	In afara sau în interiorul incintei

	Conducte
	 
	 
	 

	Conducte magistrale de transport gaze, produse petroliere
	15
	Conform normelor tehnice specifice şi a zonarii Ex. Dacă prin stabilirea zonelor Ex rezultă distanţe mai mari decât cele prevăzute în tabelul de mai sus, atunci se iau în considerare valorile mai mari.

	Conducte de distribuţie gaze
	7,5
	

	Cămine de apă, canalizare, termoficare, alte amenajări sub nivelul terenului
	 
	 
	 
	 

	Cu capace etanşe
	7,5
	Dacă prin stabilirea zonelor Ex rezultă distanţe mai mari decât cele prevăzute în tabelul de mai sus, atunci se iau în considerare valorile mai mari.

	Cu capace neetanşe
	9
	7,5
	

	
	
	
	
	

	Nota
	
	
	
	

	

	1. Distanţele între obiectivele menţionate şi construcţiile anexă şi auxiliare se stabilesc conform normativului P118.

	2. Distanţele se măsoară de la mantaua recipientului/recipientelor, ori de la cadrul metalic al instalaţei de distribuţie monobloc tip SKID sau de la gura de vizitare a recipientului îngropat

	3. Distanţele între depozitul de GPL şi obiectivele învecinate se pot reduce cu maxim 30% prin construirea unui zid; depozitul de GPL nu se îngrădeşte cu mai mult de 2 ziduri dispuse pe laturi diferite, care nu se alipesc.
4. Distanţele sunt exprimate în metri.

	

	


Anexa nr. 8

la Norma tehnică

Reducerea distanţelor de siguranţă cu zid

Notă:

1. C reprezintă distanţa dintre o staţie de distribuţie GPL şi un obiectiv (construcţie) învecinat dispus adiacent, măsurată de la mantaua recipientului/recipientelor, ori de la cadrul metalic al instalaţiei de distribuţie monobloc tip SKID sau de la gura de vizitare a recipientului subteran/tumulat. 

2. F reprezintă distanţa dintre o staţie de distribuţie GPL şi limita de proprietate, măsurată de la mantaua recipientului/recipientelor, ori de la cadrul metalic al instalaţiei de distribuţie monobloc tip SKID sau de la gura de vizitare a recipientului subteran/tumulat.

3. distanţele C sau F nu pot fi reduse cu mai mult de 30% faţă de distanţele normate din Anexele nr. 6 şi 7.
4. Z reprezintă grosimea zidului, normată la minimum 20 cm.

5. depozitul de GPL din incinta staţiei nu îngrădeşte cu mai mult de 2 ziduri care se dispun întotodeauna pe laturi diferite; zidurile alăturate nu se alipesc.
6. zidul se amplasează la o distanţă de minim 1 m faţă de mantaua recipientului/recipientelor sau de la cadrul metalic al instalaţiei de distribuţie monobloc tip SKID sau de la gura de vizitare a recipientului subteran/tumulat, după caz.

7. reducerea distanţei se face prin măsurarea acesteia ocolind zidul 

 distanţa normată stabilită în Anexele nr. 6 şi 7.

8. zidul se amplasează astfel încât zonarea Ex să nu depăşească limita de proprietate.

